Sisu 2.8: Miksi Sisu versioidaan? - Funidata\nAsensimme viikon alussa Sisun version 2.8 asiakkaidemme demo- ja testiympäristöihin. Sisusta julkaistaan vuosittain noin viisi versiota, mutta mistä versiosykli tulee ja ennen kaikkea miksi version sisältö on juuri se, mitä se on? Tässä blogissa kerromme Sisun versioajattelusta sekä uusimman version sisällöstä.\nMistä ne versiot oikein tulevat?\nVuodesta 2014 alkaen olemme julkaisseet Sisusta uuden version 2–4 kuukauden välein. Versiosykli perustuu ketterään kehitykseen ja sen soveltamiseen korkeakoulujen tarpeeseen ja kykyyn ottaa vastaan uusia toiminnallisuuksia. Versiosykliimme vaikuttaa myös korkeakoulujen vuosikello – esimerkiksi kiireiseen lukukauden alkuun ei kannata julkaista versiota korkeakouluille testattavaksi ja haltuun otettavaksi. Kun tuomme versiossa käyttäjille uuden tavan toimia tai kokonaan uuden toiminnallisuuden, haluamme antaa korkeakouluille aikaa sen omaksumiseen ja loppukäyttäjien ohjeistamiseen. Lisäksi pyrimme julkaisemaan eheitä kokonaisuuksia.\nMiksi julkaisut viivästyvät tai sisältö muuttuu?\nSisun julkaisut eivät aina mene ihan niin kuin Strömsössä: joskus sisältö tai aikataulu voi falskata. Nykymallin haaste onkin sen joustamattomuus. Päätämme julkaisupäivät etukäteen, jotta korkeakoulut voivat varata aikaa version testaamiseen. Julkaisun sisällölle on kova paine, mutta koska koodaamisen kestoa ja siinä vastaan tulevia asioita on mahdotonta arvioida etukäteen, voi olla, että kaikki suunniteltu sisältö ei ehdikään valmistua julkaisupäivään mennessä. Tästä seuraa pakostikin joko version julkaisupäivän viivästyttäminen tai julkaistavien ominaisuuksien karsiminen, jotka molemmat aiheuttavat ymmärrettävästi harmistusta korkeakouluissa.\nOlemme keskustelleet Sisun kehityksessä jatkuvasta julkaisusta (CI, continuous integration tai CD, continuous delivery), jonka avulla voisimme ketterästi julkaista uuden version Sisusta heti, kun kiireellinen bugikorjaus tai uusi toiminnallisuus valmistuu. Näin julkaisu ei olisi sidottu ennalta lukkoon lyötyihin julkaisupäiviin eikä koko versio myöhästyisi, jos kaikki osaset eivät ole valmiita julkaisupäivään mennessä. Kaikkia tämän mallin haasteita emme kuitenkaan ole vielä ratkoneet, joten toistaiseksi jatkamme nykyisellä versiosyklillä.\nKuka keksii Sisu-versioiden sisällön?\nSisun versioiden pitkän tähtäimen sisältö perustuu vuosittaiseen roadmap-työskentelyyn, jota teemme yhdessä asiakkaidemme kanssa. Kuten kaikki Sisu-kehitys, myös roadmapin tekeminen vaatii kompromisseja. Korkeakoulujen eriävistäkin tarpeista ja prioriteeteista on soviteltava yksi yhteinen roadmap – ja Sisu.\nKehitämme Sisua kuitenkin ketterällä menetelmällä, mikä tarkoittaa käytännössä sitä, että voimme muuttaa suuntaa joustavasti. Toteutimme esimerkiksi asiakkaidemme pyynnöstä malliajoituksen Sisun MVP-vaiheessa vuonna 2018, vaikka se ei ollut välttämätön toiminnallisuus. Version sisältöön vaikuttavat myös esimerkiksi bugikorjaustarpeet, loppukäyttäjien palautteesta nousevat niin sanotut pikavoitot sekä se, missä järjestyksessä asioita on järkevä edistää – eihän kenkiäkään kannata pukea ennen housuja! Toki roadmapin muuttelu ja joskus isoiksikin paisuvat bugikorjaukset tarkoittavat myös sitä, että jonkun toisen ominaisuuden kehittäminen siirtyy työjonossa toisaalle.\nMitä Sisu 2.8 sisältää?\nSisu 2.8:ssa vastaamme korkeakoulujen toiveeseen siitä, että hallintohenkilö voisi tehdä opiskelijan puolesta hakemuksen tutkinnon rakenteesta poikkeavalle kokonaisuudelle. Suoritusten kirjaamista viilasimme asiakkaiden ehdotuksesta niin, että toteutukselle, opintojaksolle tai opintokokonaisuudelle ei voi laittaa suorituspäiväksi tulevaisuudessa olevaa päivämäärää.\nViime versiossa julkaisimme toiminnallisuuden, jonka avulla hallintohenkilö pystyy kirjaamaan korvaavan suorituksen opiskelijalle ilman opiskelijan hakemusta. Nyt Sisu 2.8:ssa hallintohenkilö voi kirjata samaan tapaan myös sisällytetyn suorituksen. Version kaikkiin tuotoksiin voi tutustua tarkemmin julkaisutiedotteessa.\nSaavutettavuuden osalta yksi iso parannus on varoitusmodaali automaattisesta aikakatkaisusta, jolla täytämme WCAG-kriteerin 2.2.1. Kun aikakatkaisu lähestyy, voi käyttäjä valita jatkaa Sisun käyttöä varoitusmodaalissa olevasta painikkeesta. Tulemme kertomaan keväällä 2022 tehdystä saavutettavuustyöstä piakkoin tarkemmin blogissamme.\nMitä ristiinopiskelupalvelulle kuuluu?\nRistiinopiskelupalvelussa on alkanut tapahtua käyttöliittymässä asti, vaikka sen toiminnallisuuksia ei ole tarkoitus ottaa vielä tuotantokäyttöön. Sopimuskoulutuksiin viittaaville opiskeluoikeuksille voi määrittää ristiinopiskeluverkostotiedot, jotka kopioituvat opiskeluoikeuteen kirjattaville suorituksille. Opiskeluoikeuksille voi määritellä ristiinopiskeluverkostotiedot, jotka määrittävät, minkä verkostojen kohderyhmiin opiskelija kuuluu opiskeluoikeuden kautta.\nSisun ja ristiinopiskelupalvelun väliin on rakennettu automatiikkaa. Ristiinopiskeluoikeudella suoritetut opintojaksosuoritukset toimitetaan ristiinopiskelun palveluväylän kautta opiskelijan kotikorkeakouluun, ja suorituksella näytetään ristiinopiskelutiedot. Kohdekorkeakoulun ristiinopiskelun palveluväylän kautta toimittamat suoritukset hyväksiluetaan automaattisesti kotikorkeakouluun sisällytettyinä suorituksina, jotka viittaavat kohdekorkeakoulun opintojaksoon.\nKova suunnittelu ja koodaus jatkuu kesälläkin, mutta seuraavan Sisu-version merkeissä palataan syksymmällä. Aurinkoista kesää kaikille!


Cimo.fi - Handmade Wellbeing – Käsitöistä hyvinvointia\nOhjelmatSektorit: Erasmus+ aikuiskoulutukselleKokemuksiaHandmade Wellbeing – Käsitöistä hyvinvointia\nHandmade Wellbeing on aikuiskoulutuksen Erasmus+ -hanke, jonka keskiössä ovat ikääntyneet ihmiset.\nHelsingin yliopiston käsityönopettajan koulutus koordinoi hanketta, jonka partnereina on kolme kansainvälistä toimijaa: Virossa Tarton yliopistossa toimiva Viljandin kulttuuriakatemia, isobritannialainen Superact sekä itävaltalaisen Grazin yliopiston uniT taideyhdistys Kunstlabor. Hankkeen aikana jokainen partnerimaa järjesti erilaisia työpajoja vanhusten palvelukeskuksissa sekä toteutti yhden koulutusviikon, johon muut hankekumppanit osallistuivat.\nEläytymistä, muistelua ja haistelua\nSuomessa käsityönopettajan koulutuksen opiskelijat ohjasivat työpajoja, joita siivitti vahva eläytyminen muistoihin ja aisteihin niin musiikin, kuin myös erilaisten tuoksujen avulla.\nMetsän tunnelmia -työpajassa lintujen laulu ja metsän tuoksut herättelivät inspiraatiota tekstiilikollaasien luomiseen. Luontomuistoja verestettiin myös neulahuovutettujen kukka-asetelmien parissa.\nVärikylpy-työpajan lähtökohtana olivat tunnelmaltaan itselle mieluisat värit. Osallistujat koristelivat neulahuovuttamalla ja kirjomalla huiveja sekä 3D-tekstiilikollaaseja. Värit olivat läsnä myös Kesä-työpajassa, jossa heleänvärisistä huovutusvilloista syntyi yksi suuri seinätekstiili. Vanhat CD-levyt laitettiin Värejä ja pintoja -työpajassa uuteen uskoon pujottelemalla lankaa vanhojen levyjen päälle, jotka sommiteltiin lopuksi yhdeksi värikkääksi kokonaisuudeksi.\nHandmade Wellbeing -hankkeen verkkosivuille on kerätty koosteet eri partnerimaiden työpajoista sekä koulutusviikoista.\nPäämääränä hyvinvointi ja tulevaisuuden haasteisiin vastaaminen\nHankkeen päämääränä on tukea ja lisätä ikäihmisten hyvinvointia innostamalla näitä työskentelemään yhdessä taiteen ja käsitöiden parissa. Työpajoissa tapahtuva yhteinen luova työskentely tuo iloa, mutta myös konkreettista hyötyä yleisen toimintakyvyn ylläpitämiseen.\nTyöpajatoiminta on parantanut ja laajentanut taide- ja käsityöalan ammattilaisten valmiuksia suunnitella ja toteuttaa toimintaa ikääntyville. Hankkeen aikana on luotu koulutusmalli ikääntyneiden luovan toiminnan ohjaukseen. Tämä on koottu hankkeen lopputuotoksena syntyneeseen julkaisuun: Handmade Wellbeing Handbook. Facilitating art and craft workshops for older people in care settings. Konkreettisten käytännön esimerkkien kautta tehdään näkyväksi ohjauksen suunnittelun ja toteutuksen eri vaiheita.\nVäestön ikärakenteen muutoksen myötä taide- ja käsityöalan ammattilaiset työskentelevät tulevaisuudessa enenevissä määrin hoivaympäristöissä, johon heidän koulutuksensa ei perinteisesti anna valmiuksia. Useimmille Helsingin yliopiston käsityönopettajan koulutuksen opiskelijoille ikäihmisten kanssa työskentely olikin aivan uutta.\nHandmade Wellbeing kaltaiset KA2-kumppanuushankkeet etsivät aktiivisesti uusia tapoja vastata yhteiskunnan muutoksen mukana tuomiin haasteisiin koulutuksen keinoin. Hankkeet antavat osallistujille, sekä julkisten hanketulosten muodossa kaikille aikuiskoulutuksen parissa työskenteleville, uusia työkaluja ja ideoita joita hyödyntää kentällä.\nKuva: Carolina Mobarac


Katso viisi mahtavaa vinkkiä silityksen välttämiseksi - Gorenje\nSilittäminen ilman silitysrautaa –näin vältät ryppyiset vaatteet\nOlemme löytäneet viisi hyvää vinkkiä vaatteiden silittämisen välttämiseksi. Ruttuista paitaa ei ole koskaan hauska ottaa kaapista, mutta silittäminen on myös aikaa vievää. Mikä neuvoksi? Olemme testanneet arkea helpottavia menetelmiä. Lue lisää alta.\nVältä rypistyneitä vaatteita pesun jälkeen\n1. Laita jääkuutioita kuivaimeen. Aseta ryppyiset vaatteet kuivausrumpuun jääpalojen kanssa. Aseta kuivausrumpu korkeimpaan lämpötilaan, jonka vaatteet kestävät, ja käytä sitä 15 minuuttia. Sulavien jääkuutioiden höyry poistaa rypyt nopeasti ja helposti.\nJos kuivaimessa on höyrytoiminto, voit käyttää tätä toimintoa jääkuutioiden sijaan. Lopputulos on sama – rypyt ovat tipotiessään.\n2. Ylitäytetty pesukone. Pesukoneen ylitäytössä on useita haasteita. Suuri ongelma on, etteivät vaatteet puhdistu. Siksi pesukoneessa ei kannata pestä enempää kuin siihen mahtuu.\nMuuten vaate on likainen pesun jälkeen, eikä rypyiltäkään voi välttyä. Useimmiten ylikuormitetussa pesukoneessa vaatteet nimittäin sotkeutuvat toisiinsa ja ruttaantuvat. On tärkeää, että vaatteilla on tilaa pyöriä, kun kone linkoaa.\n3. Ripusta vaatteet pesun jälkeen. Älä jätä vaatteita laitteeseen liian pitkäksi aikaa pesuohjelman päätyttyä. Ravista pyykkiä perusteellisesti ennen ripustamista, jottei se rypisty. On tärkeää kuivata vaatteet kunnolla.\nVaatteet voivat rypistyä, jos ne ripustetaan kuivaustelineeseen väärin. Vaatteet kannattaa aina ripustaa kankaan vahvimmasta kohdasta. Vältä kiinnikkeiden jälkiä, jotka täytyy myöhemmin silittää. Alla näet, miten pyykkipojat laitetaan paikoilleen.\nJos sinulla ei ole pyykkipoikia, voit käyttää henkareita. Laita paidat kuitenkin aina henkareihin ja varmista, että ylin nappi on kiinni. Näin voit useimmiten välttää paitojen silittämistä.\n4. Höyrytä vaatteesi. Miten paidan voi silittää ilman silitysrautaa? Kylpyveden tai suihkun kuuma höyry poistaa rypyt. Ripusta paitasi kylpyhuoneeseen ja käy kuumassa suihkussa.\nRipusta ryppyinen paita henkariin ja ripusta se suihkuverhon tankoon. Jos sinulla ei ole suihkuverhoa, ripusta henkari mahdollisimman lähelle suihkua. Vedä saumoja niin, että paita suoristuu kokonaan. Ota suihku ja anna höyryn tunkeutua kankaaseen.\n5. Suihkuta rypyt pois. Sumutettu vesi ei ole vain hyvä kukille, vaan se voi myös olla ryppyisten vaatteiden pelastus. Voit kostuttaa vaatteita vesisumuttimella.\nLaita vaate kokonaan tasaiselle pinnalle. Se voi olla lattialla tai pöydällä, joka kestää kosteutta. Suihkuta haaleaa vettä ryppyisiin vaatteisiin, jotta se tulee hieman kosteaksi. Rypyt häviävät veden kuivuessa.\nJoskus silitys toimii paremmin.\nSilittämistä voi olla vaikea välttää kokonaan, ja joskus sitä ei voi kiertää. Ei ole mitään syytä viettää turhaa aikaa silitysraudan kanssa. Muista lajitella vaatteet niin, että vain välttämättömimmät tarvitsee silittää. Muista, että kaikkia materiaaleja ei voida silittää. Esimerkiksi herkät materiaalit on parempi ilmakuivata.\nJos aiot silittää, voit yhtä hyvin tehdä sen tyylikkäästi. Kaada itsellesi kuppi kahvia, laita suosikkiohjelmasi päälle tai laita hyvää musiikkia kaiuttimeen. Vaatekasa on kadonnut nopeammin kuin uskotkaan.


EU-lakien suhde Suomen lakiin - Eurooppatiedotus: Suomi EU:ssa: EU-lakien suhde Suomen lakiin\nEuroopan unionin ja sen jäsenmaiden vallanjaon perusperiaate on niin kutsuttu annetun toimivallan periaate eli jäsenvaltiot ovat tietyillä aloilla antaneet päätöksentekovaltaansa unionille. Periaatteen mukaan EU voi toimia vain niissä kysymyksissä, joista on perustamissopimuksissa määrätty. Kaikki muu kuuluu jäsenvaltioille. EU:n toimivalta on siis rajattua.\nEuroopan unionin toimivallan laajuus vaihtelee suuresti toimialoittain. Esimerkiksi maatalouspolitiikassa unionilla on laaja toimivalta, kun taas vaikkapa terveyspolitiikassa toimivalta on huomattavasti rajoitetumpi. Asetus, direktiivi ja päätösEU-lainsäädännön keskeiset välineet:Asetus sitoo jäsenmaita heti voimaan tultuaan. Sitä sovelletaan sellaisenaan kaikissa jäsenmaissa. Asetus syrjäyttää sen kanssa ristiriidassa olevan kansallisen lainsäädännön.Direktiivi on lainsäädäntäohje, joka velvoittaa jäsenmaita panemaan sen täytäntöön kansallisessa lainsäädännössään tietyssä määräajassa. Muodot ja keinot jäävät kansallisten viranomaisten päätettäviksi,Päätös on yksittäistapauksia koskeva sitova päätös. Se velvoittaa niitä, joille se on osoitettu. Päätös voi olla myös yleisesti velvoittava ja sovellettava.\nEuroopan unionin toimivalta luokitellaan kolmeen pääluokkaan: yksinomaiseen toimivaltaan, jäsenvaltioiden kanssa jaettuun toimivaltaan ja jäsenvaltioiden toimivaltaa täydentävään.\nEU:n yksinomaiseen toimivaltaan kuuluvissa asioissa ainoastaan unioni voi säätää lakeja ja antaa oikeudellisesti velvoittavia säädöksiä. Yksinomaiseen toimivaltaan kuuluvat alat: tulliliitto\nJaettu toimivalta on yleisin EU:n toimivallan muoto. Jaetun toimivallan aloilla sekä unioni että jäsenvaltiot voivat säätää lakeja ja antaa oikeudellisesti velvoittavia säädöksiä. Jaettuun toimivaltaan kuuluvat alat:\ntaloudellinen, sosiaalinen ja alueellinen yhteenkuuluvuus\nUnionin kolmas päätoimivaltaluokka eli toimivaltaa täydentävä luokka käsittää sellaiset alat, joilla unionilla on toimivalta toteuttaa erilaisia tuki- ja täydennystoimia. Näitä ovat: ihmisten terveyden suojelu ja kohentaminen\nyleissivistävä koulutus, nuoriso, urheilu ja ammatillinen koulutus\nEuroopan unionin ensisijaisuusperiaatteen mukaan EU-oikeudelle tulee antaa soveltamistilanteessa etusija sen kanssa ristiriitaiseen kansalliseen säädökseen nähden.\nTässä palvelussa myösPerussopimukset ovat EU:n lainsäädännön perusta


Poliisimuseo avautuu 11.5. ‒ varaa vierailuaika ennakkoon - Poliisimuseo\nPoliisimuseo avautuu 11.5. ‒ varaa vierailuaika ennakkoon\nJulkaisuajankohta 5.5.2021 15.28\nPoliisimuseo avautuu jälleen yleisölle tiistaina 11. toukokuuta. Museo on avoinna tiistaista perjantaihin kello 10–15 ja lauantaisin kello 12–17.\nPoliisimuseon yleisömäärä on rajattu toistaiseksi 30 henkilöön kerrallaan. Koululaisia voi vierailla museossa yksi luokka kerrallaan.\nJotta museovierailusi olisi mahdollisimman sujuva, varaathan vierailusi etukäteen. Kaikki vierailuvaraukset tehdään puhelimitse soittamalla Poliisimuseon aulapalveluun numeroon 0295 418 325. Alamme ottaa varauksia vastaan maanantaina 10.5. kello 10–15. Jatkossa vastaamme puheluihin vain museon aukioloaikoina tiistaista lauantaihin. Sähköpostitse tai sosiaalisen median kautta tulleita vierailuvarauksia emme käsittele.\nVierailuaika on enintään 2 tuntia. Ilman ennakkovarausta tulleille museokäynti ei välttämättä onnistu saman päivän aikana tai ilman jonotusta.\nEmme järjestä museo-opastuksia toistaiseksi, mutta museovieraiden käytössä on ilmainen ääniopas.\nKaikkien yli 12-vuotiaiden ja sitä vanhempien museokävijöiden suositellaan käyttävän suu- ja nenäsuojaa tiloissamme. Huolehdithan myös hyvästä käsihygieniasta ja noudata turvaväliohjeistuksia. Tule vierailulle vain terveenä.\nEsillä kaksi näyttelyä\nPoliisimuseossa on esillä kaksi näyttelyä. Uusi vaihtuva näyttely ”Väritetty totuus – Taiderikoksia Suomessa” kertoo suomalaisista taiderikoksista, poliisin tekemästä esitutkinnasta ja viranomaisyhteistyöstä. ”Poliisi paikalla” -näyttelyssä kerromme, miten järjestyksenpito ja poliisin työ on muuttunut Suomessa vuosisatojen aikana.\nPoliisimuseon lasten osastolla eli poliisikamari Pokelassa on tekemistä pienille museovieraille. Lapset voivat esimerkiksi istua pienen poliisiauton rattiin ja leikkiä Pokelan poliisitalon leluilla.\nCOVID-19 Poliisimuseo aukiolo järjestetyt tapahtumat näyttelyt


Kettujuttuja - lastenkirjahaaste - kirjavinkki - Outi Karita\nPerhe & suhteet, Yleinen | 26.1.2021\nOnhan nämä jo hyvän lasten kirjan merkkejä, lapsi haluaa, että kirjaa luetaan uudestaan ja uudestaan, se herättää ajatuksia ja kysymyksiä ja kirjan kuvitus myös kiinnostaa.\nMeillä tykätään kirjoista! Siispä ajattelin alkaa jakamaan kuukausittain joitakin lasten sekä aikuisten kirjavinkkejä. Nyt tammikuussa suureen suosioon on meillä noussut pojalla tämä Kaija Panulan ja Netta Lehtolan Kettujuttuja kirja, jossa on kolme hännäkästä tarinaa. Luka sai tämän syntymäpäivälahjaksi loppusyksystä ja nyt tämä vei mukanaan. Tätä on luettu monena päivänä ja aina pitää lukea kaikki kolme tarinaa, jotka nivoutuvatkin yhtenäiseksi ja kauniiksi tarinaksi. Kirjan tarinat ovat tuoneet paljon pohdittavaa ja keskusteltavaa meidän 3 veen kanssa.\nKolme kertomusta, joissa kettu maalaa tauluja, hoitaa ruusujaan ja löytää ystävän\n”Kettu päättää maalata taulun. Mutta maalauskohteen valitseminen on vaikeaa: mäyränpennut eivät pysy paikoillaan, ruokaa maalatessa tulee nälkä ja pilvikin purjehtii ohi liian nopeasti. Eräänä päivänä se tapaa toisen ketun, joka näyttää, että koko maailma on täynnä aiheita. On vain uskallettava tarttua pensseliin.”\n-Kirjan takakannen teksti-\nTärkeitä asioita on vähän, Kettu ajatteli. Ruusut ja ystävyys. Mutta siinä on jo paljon.\nKirjassa kuljetaan kolmen tarinan kautta läpi vuoden, läpi ilojen ja surujen. Kaiken tämän kettu on maalannut tauluiksi, jotka löytyvät kirjasta. Tarinassa koetaan kasvua, oivalluksia, ystävyttä, menetystä. Näiden tarinoiden kautta myös kuolema ja menetys tulivat esille ja joihin poikanikin tarttui. Hän osasi myös hienosti kertoa, miksi yhdessä kuvassa mäyräemo itkee ” Se varmasti rakasti sitä pentua”. Yksi mäyränpentu siis kuoli kirjassa…. Voi miten liikutuin siitä, miten hän asiaa käsitteli ja sanoitti, ei siinä paljon loppujenlopuksi minua tarvittu, eikämitään enempää. Näinkin vaikea aihe, mutta lapsen ikätasoisesti kuin itsestään tämän kirjankautta.\nTämä kirja sisälsi myös tärkeitä muistutuksia aikuiselle elämästä. Kirjan kuvitus oli myös niin kaunis, että voisi kelvata tauluiksi seinälle. Itse ainakin huomasin pysähtyväni kirjan kuvien äärelle ja ketun maalausten äärelle….\nTarina on Kaija Panulan kirjoittamaa ja kaunis kuvitus Netta Lehtolan kädenjälkeä.\nIhana jos kerrot jonkun oma lastenkirjavinkin viimeaikaisista kirjoistanne!\nInstagramista löytyy #lastenkirjahaaste ja tuon haasteen bingosta tämäkin kirja voisi napata useamman kohdan!\nainakin kolmeen kohtaan voisin tämän kirjan laittaa ja ne ovat\nKirja, jonka kuvituksen voisin ripustaa seinälleni\nKirja, joka tuo lohtua\nKirja, jossa puhutaan kuolemasta


Miten voin vaihtaa kyselyn taustakuvan? – ZEF\nMiten voin vaihtaa kyselyn taustakuvan?\n27. heinäk. 2017, 12.33\nKysymyksiä liittyen ulkoasuun\nKyselyn taustakuva muutetaan Design-välilehdellä kohdasta Background.\nKlikkaa Click to add background -ruudusta ja uusi ikkuna avautuu. Valitse näkymän ylälaidasta, mistä haluat ladata kuvan.\nSearch-ominaisuudella voit hakea ja valita kuvan Flickr-kuvapalvelusta. Kirjoita hakusana kohtaan Search for images ja valitse haluamasi kuva klikkaamalla kuvasta. Klikkaa sitten vasemmasta yläkulmasta nuolesta takaisin muihin Design-välilehden asetuksiin.\nUpload-ominaisuudella voit ladata taustakuvan tietokoneeltasi klikkaamalla Upload.\nVoit ladata kuvan tietokoneeltasi joko klikkaamalla yllä olevan kuvan kaltaista laatikkoa tai raahaamalla kuvan tietokoneen tiedostoista laatikkoon. Klikkaa sitten vasemmasta yläkulmasta nuolesta takaisin muihin Design-välilehden asetuksiin.\nKuvan voi ladata myös URL-osoitteesta kohdasta Web lisäämällä kuvan URL-osoitteen kohtaan Import images from URL. Valitse sitten lataamasi kuva ja klikkaa vasemmasta yläkulmasta nuolesta takaisin muihin Design-välilehden asetuksiin.\nTaustakuvan lataamisen jälkeen voit muokata sitä Design-välilehdellä.\nTaustakuvan voi muokata asettumaan joko siten, että se peittää kuvalle varatun alueen, kuva asettuu sille varattuun alueeseen tai siten, että kuvaa levitetään sille varattuun alueeseen. Valitun taustakuvan voi poistaa klikkaamaalla roskakori-ikonia (Delete).\nTaustakuvan värisävyä voi säätää kohdasta Tint ja sumentamista kohdasta Blur liuttamalla palloa janalla.\nPäivitetty 30. heinäk. 2018, 10.04\nLisää logo organisaation tietoihin


Team Kerimäki palkitsi Toni Henttosen — Aktiivinen kannattajajoukko toivoo, että muutkin porukat lähtisivät tukemaan SaPKon pelaajia - Itä-Savo\nTeam Kerimäki palkitsi Toni Henttosen...\nTeam Kerimäki palkitsi Toni Henttosen — Aktiivinen kannattajajoukko toivoo, että muutkin porukat lähtisivät tukemaan SaPKon pelaajia\nTeam Kerimäki on päättänyt jatkaa vastaavaa toimintaa myös kevätkaudella. Uusi valintakin kummipelaajasta on tehty, mutta julkisuuteen se kerrotaan vasta runkosarjan päätyttyä.\nRaija Tervonen (vas.), Katri Mertanen ja Tiina Kosonen palkitsivat Team Kerimäen kummipelaaja Toni Henttosen lahjakortilla ennen SaPKo-Hermes-ottelua. ”Henu” laukoi kiitokseksi kauden kymmenennen maalinsa.\nTeam Kerimäki palkitsi lauantaisessa SaPKo—Hermes-ottelussa kummipelaajansa Toni Henttosen lahjakortilla syyskauden hyvistä peliesityksistä.\nNiin että mikä Team Kerimäki?\nNimensä mukaisesti se on 10—14 hengen suuruinen joukko, joka kulkee usein yhteiskuljetuksilla SaPKon kotipeli-iltoina Kerimäeltä Talvisalon jäähallille.\nKyytipelinä on joko Petri Suomalaisen tilataksi tai linja-autoliike S. Kososen pikkubussi.\nAlkukaudesta porukassa syntyi ajatus omasta kummipelaajasta, jonka pelaamista erityisesti seurataan ja hänet palkitaan lahjakortilla.\n— Pohdinnan jälkeen päätettiin, että palkitsemisen perusteena on pelaajan hankkimat pisteet syyskauden aikana. Pisteelle sovittiin hinta per henkilö ja sen mukainen lahjakortti luovutetaan pelaajalle, Olli Tervonen avaa perusteita, mutta ei kerro rahasummaa, jonka Henttonen kuittasi,\n— Ajatus on rahaa tärkeämpi.\nPelien seuraamisen mielenkiinnon lisäksi tällainen toiminta lisää yhteisöllisyyttä. — Team Kerimäki\nHenttonen valikoitui tiimin kummipelaajaksi kotikaupungin poikana. Valintansa tiimi teki ensimmäiseen koti-otteluun tullessaan.\n— Yksi lähtökohdista oli, että kummipelaaja on SaPKon kasvatti, Kari Kapanen sanoo.\nHurttia huumoria viljelevä ryhmä suosittelee vastaavaa toimintaa muillekin. Kaikki ideat pelaajien tukemiseksi ovat tervetulleita.\n— Pelien seuraamisen mielenkiinnon lisäksi tällainen toiminta lisää yhteisöllisyyttä, tiimiläiset sanovat.\n— Tämä on mainio perheharrastus. Laatuaikaa yhdessä ja hyvässä seurassa, Tiina Kosonen sanoo.\nPikkubussi on taas tuonut Team Kerimäen Talvisalon Mediatili-areenalle.\nPelipäiviin kuuluu otteluiden seuraamisen lisäksi etu- ja jälkipelit. Voitoista nautitaan ja tappiot harmittavat. Mutta miten paljon?\n— Paljon, sanoo Marko Kosonen.\n— Helevetisti, nokittaa Kapanen.\nPorukka tulee siihen tulokseen, että tappiot harmittavat helevetin paljon.\n— Jos hävitään hyvällä pelillä, niin se ei harmita. Perjantaisen Ketterä-pelin jälkeinen yö oli ihan karmea, Marko Kosonen muistelee.\n— Eikös se iskenyt siulle kuumeenkin, Kapanen vinoilee.\nJääkiekko on kulkenut pitkään tiimiläisten mukana. On pelattu lätkää Kerimäen Kisassa tai oltu joukkueenjohtajana.\nInnostus näyttäisi jatkuvan tulevissa sukupolvissakin.\n— Meidän lapsenlapsi oli puolivuotisena ensimmäisen kerran Hartwall-areenalla Karjala-turnauksessa. Nyt kahdeksankuisena se tapittaa pelejä televisiosta, Raija Tervonen sanoo hymyillen.\nViime kaudella Tervonen oli yrityksensä kautta tukemassa SaPKoa. Kummipelaajana oli tuolloin Niklas Salo, joka teki viikolla paluun SaPKoon.\n— Team Kerimäki arvostaa kovasti Salon hankkimista tukeneita yksityishenkilöitä ja yrityksiä, Kapanen sanoo.\nVieraspeleissä tiimi ei vielä ole käynyt, mutta helmikuussa on tarkoitus mennä Joensuuhun.\nTeam Kerimäki tunnustaa väriä.\nBehm Aku, Kapanen Tiina ja Kari, Kosonen Tiina ja Marko, Kosonen Jyrki, Mertanen Katri ja Suomalainen Petri, Muhonen Jari, Räsänen Juha, Tervonen Raija ja Olli.


Kolumni: Ratkaiseva päätös | Pääkirjoitus & mielipide | Mikkelin Kaupunkilehti\nEnnakkoäänestys alkaa tänään keskiviikkona. Yksi äänestyspaikka on pystytetty Mikkelin torille. Tapio Honkamaa\nKuntavaalit alkavat ennakkoäänestyksellä tänään keskiviikkona. On siis aika päättää, kuka sinun asioitasi hoitaa kotikunnassa seuraavien neljän vuoden ajan.\nPäätös on ratkaisevan tärkeä. Maakunnan veturin Mikkelin suunta on vihdoin saatava kääntymään. Muuten seutuamme ja koko Etelä-Savoa uhkaa yhä pahempi putoaminen muun maan vauhdista.\nYleinen arvio Mikkelin valtuustokaudesta 2017–21 on, että ei ole mennyt häävisti. Riitely, pitkät kokoukset, virkamiesten ahdistelu, valitukset ja muut sotkut ovat leimanneet työskentelyä.\nSama oli tosin tahti jo edellisellä valtuustokaudella. Viime vaaleissa valtaan noussut kaksikko Seija Kuikka (kesk) valtuuston puheenjohtajana ja Markku Aholainen (sd) kaupunginhallituksen puheenjohtajana vannoivat parannusta lehtihaastattelussa heti vaalien jälkeen. (Mikkelin Kaupunkilehti 1.6. 2017)\nTahtoa saattoi olla, muita toteutus jäi näkemättä. Suunnitelmia syntyi, päätöksiä ei. Talouden alamäki jatkui, eikä kehittämiseen saatu puhtia. Ilmapiiri päättäjien ja henkilöstön parissa oli apaattinen.\nAholainen erosi kesäkuussa 2019. Kaupunginhallituksen johtoon astui puoluetoveri Arto Seppälä, jolla on kokemusta ja osaamista.\nValitettavasti Seppälä on oman puolueensa vasemmistosiiven hampaissa, mikä hankaloittaa pahasti kaupungin päätöksentekoa.\nSilti on parin viime vuoden aikana nähty myös edistystä. Rahapulaa poteva kaupunki on saanut aikaan merkittäviä henkilöstösäästöjä.\nIhan viime aikoina on saatu hyviä uutisia, Geyser Batteries Oy perustaa Mikkeliin akkutehtaan ja työllistää alkuvaiheessa 30 henkeä. Myös seitsemän miljoonan euron investointi Kalevankankaan Memory Campukseen on tärkeä askel.\nMikkelissä oli viime valtuustokauden lopussa 54 494 asukasta. Viime vuoden lopussa meitä oli 52 604.\nMuuttovirran kääntämiseen tarvitaan päättäjiä, jotka pystyvät yhteistyöhön ja jotka haluavat kotikaupungille aidosti hyvää. Tuloksia saadaan vain, jos kaikkien saappaat osoittavat suunnilleen samaan suuntaan.\nYksikin ahkera populisti voi saada aikaan pahaa jälkeä. Sen olemme Mikkelissä nähneet ja kokeneet aitiopaikalta.


Tiina Mäkinen – Dogium\nTiina Mäkinen aloitti aiheen Lievästi allergiselle koira alueella Koiran hankkiminen 8.3.2017, 17:57\nMillaista koirarotua suosittelisitte perheeseen, jossa lapset ovat lievästi allergisia koiralle?\nHe ovat jo kouluikäisiä ja koiran kanssa hengailusta on molemmille tullut vain tukkoinen nenä, ja sekin vasta jos lapset ovat tosi paljon rapsutelleet koiria.. Eli vähän ovat allergisia koiralle 🙂 Kissalle toinen on enemmän allerginen, kerran meidän…[Lue lisää]\nTiina Mäkinen aloitti aiheen Unelma koirarotu? alueella Yleinen keskustelu 20.2.2017, 13:33\nEli jokainen saa sanoa YHDEN unelmarodun! Katsotaan mikä on yleisin ”haave” 🙂 Mielellään tietty perusteluineen.\nMä alotan, mun unelmarotu on bordercollie. Mä en kestä, miten joku koira voi olla niin älykäs. Vitsi että ois siistiä päästä kouluttamaan niin fiksuu ja filmaattista sekä energistä rotua, ja lähteä harrastamaan, ehkä mieluiten agility…[Lue lisää]\nTiina Mäkinen vastasi aiheeseen 8kk eikä vieläkään sisäsiisti alueella Koiran kouluttaminen 20.2.2017, 13:17\nmeidän entinen bullmastiffi sekos jos se ei saanut olla ikkunan luona kytiksellä kun tullaan himaan. se osas tiettyyn aikaan aina odottaa meitä himaan, ja kerran meillä vaihettiin järkkää olkkarissa ja sohva ei ol…[Lue lisää]\nTiina Mäkinen muutti profiilikuvansa 15.2.2017, 16:38\nTiina Mäkinen muutti profiilikuvansa 15.2.2017, 16:32\nTiina Mäkinen rekisteröityi sivustolle 15.2.2017, 16:27


Toni Wirtaselta törkeä sääntörikkomus heti ensimmäisessä TVOF-jaksossa: lyökö läskiksi koko valmentajaroolinsa?\n03.01.2018 klo 18:07\nVARO JUONIPALJASTUKSIA! Rokkari Toni Wirtanen suhtautuu välinpitämättömästi siihen, että rikkoo tähtivalmentajana The Voice of Finland -ohjelman tärkeintä sääntöä.\nToni Wirtanen ihastuu kilpailijan Pantera-esitykseen.\nValmentajan mielestä siinä ei ole mitään outoa, että hän kääntyi katsomaan laulajaa.\nAnna Puu uumoilee, että Wirtanen pistää kaiken uutuuden piikkiin.\nApulanta-yhtyeen keulakuva Toni Wirtanen on tämän kauden uusi The Voice of Finland -tähtivalmentaja. Kauden ensimmäinen Ääni ratkaisee -jakso nähdään Nelosella perjantaina.\nHeti ensimmäisessä jaksossa Wirtanen lyö koko homman läskiksi rikkomalla törkeästi sääntöjä.\nKilpailija Zakir Khandaker yllättää tuomarit esittämällä karjuntamusiikkia Panteralta. Wirtanen on niin innoissaan, että nousee seisomaan laulaen ja nyrkkiään ilmaan pumpaten.\n- Tällaista, televisiossa, hän hehkuttaa kollegoilleen.\nPian sen jälkeen mies kääntää häpeilmeättä päätään niin, että näkee lavalle. Homman juju Ääni ratkaisee -jaksoissa on nimenomaan se, että päätös tehdään näkemättä laulajaa.\nJuontaja Heikki Paasonen seuraa esitystä takahuoneessa Zakirin ystävien kanssa. Sekä Paasonen että ystävät puhkeavat kiljumaan, kun Wirtanen katsoo lavalle.\n- Ei noin saa tehdä! Nyt hänen täytyy kääntää tuolinsa, Paasonen huudahtaa.\nToni Wirtanen käyttäytyy ensimmäisessä TVOF-jaksossa vähintäänkin rock-henkisesti. NELONEN / SAKU TIAINEN\nNelosen julkaisemasta klipistä ei selviä, käänsikö Wirtanen lopulta tuolinsa. Ainakin hän kävi heti takaisin istumaan nähtyään Zakirin, ja juontaja Elina Kottosen tullessa haastattelemaan häntä tuoli on yhä väärin päin.\n- Häpeilemättä katsoit vaikka kuinka kauan, hämmentynyt Kottonen ihmettelee.\n- Kai mä tommosen haluan nähdä, Wirtanen kuittaa ilman pahoitteluja.\n- Yleensähän tässä ei nousta, seistä ja katsota tonne, Kottonen jatkaa epäuskoisesti naurahtaen.\n- Niin mutta hei meitsiiiii..., Wirtanen huutaa itsevarmana ja osoittaa itseään.\n- Toni pistää kaiken varmaan uutuuden piikkiin, valmentajakollega Anna Puu kommentoi vierestä.\n- Niin ja hulluttelee, Kottonen lisää.\nWirtanen on tunnettu siitä, että hän ei ole juuri koskaan tosissaan ja lyö esimerkiksi haastattelut usein leikiksi. Kauden aikana nähdäänkin, kuinka vakavasti mies tähtivalmentajan hommaansa suhtautuu, ja tuleeko sääntörikkomuksia lisää. Sarjan tiedotteessa aiemmin Wirtanen uumoili, että pesti on leppoisa.\nThe Voice of Finland alkaa Nelosella perjantaina 5.1. kello 20.


<@Michael|Knight> Vitun vittu!! Oon täs ihmetelly miks naaman toinen puoli ei oo toimin kunnol. Kävin klinikkalla ne sano ,että on kasvohalvaus joku hermo tulehtun päästä. Menee onneks ohi ,mutta nyt puhun ja suun asento on sama kuin Stallonella.\n<@IronMountain> vituku mulla o vagina\n<@IronMountain> siis angiina :D


Opiskelijan Maailma | Uutiset Juuri Nyt\nSeuranhaku television chat-palvelussa kävi kolmen miehen kukkarolle. Heihin otti yhteyttä vuonna 1991 syntynyt nainen, joka erilaisten verukkeiden avulla sai heidät luovuttamaan verkkopankkitunnuksensa. Tämän jälkeen nainen siirsi miehiltä rahaa yhteensä toistakymmentä tuhatta euroa syksyn.\n28. helmikuuta 2020. Muokkaaminen on saapunut! Julkaisitko ilmoituksen useilla kanavilla ja tajusit sitten, että unohdit jonkin kanavan? Löysitkö kirjoitusvirheen koko yritykselle lähettämästäsi ilmoituksesta?\nHome | Kirjastot.fi – Uusin kysymys: Onko hieman vanhemman opiskelijan (joka ei siis opiskele informaatiotutkimusta) mahdollista päästä pääkaupunkiseudelle kesätöihin kirjastoon?\nKysyimme viime vuonna Metsään.fi-palvelun käyttäjiltä, kuka heidän metsiään hoitaa. Yleisimmät vastaukset olivat ”Hoidan pääosin itse” ja ”Hoidamme perheen kanssa yhdessä”.thaisoppa med kokosmjölk och räkor\nTORSTAI 27.02.2020 Pyrin keskittymään enemmän kotoisiin asioihin – joissa niissäkin on tarpeeksi ellei enemmänkin huolta ja ongelmaa – mutta koska coronaviruksen holtiton leviäminen maailmalla heiluttaa entistä laajemmin yhteisiä asioita, lyhyt yhteenveto siitä lienee paikallaan.


Hyvää perjantaita ja samalla Lasten oikeuksien päivää - Kettumarkkinointi\ninternet, kotisivut, markkinointi, sisältötuotanto, sosiaalinen media, uutinen\nOikeastaan kirjoittamisen syy on siinä, että viime kerrasta on liikaa aikaa. Kettujen projektit paikallislehden ja paikallisten projektiemme kanssa ovat vieneet aikamme niin, että kotisivut ovat valitettavasti jääneet liian vähälle huomiolle. Kotisivurintamalla olemme Virkbladin sivujen jälkeen julkaisseet mm. Paleman (www.palema.fi) sivuston ja paikallinen ostoskampanja, OstaLohjalta on lähtenyt hyvin käyntiin (www.ostalohjalta.fi).\nOlemme myös viime viikot olleet erityisen aktiiveja sosiaalisen median puolelle, jonne olemme tehneet investointeja sekä ohjelmiston että ajankäytön osalta ja tulokset ovat positiivisia.\nKuluttajat ovat siirtyneet mobiiliaikaan. Tästä syystä teemme kotisivuista responsiivisia, jolloin ne toimivat hyvin kaikilla päätelaitteilla. Oletko tarkistanut onko oman yrityksesi/toimintasi kotisivut tällaiset? Jos ei ole, ota yhteyttä: niin laitetaan ne kuntoon.\nLohjalaiselle asiakkaalle uudet kotisivut


Mikä on Metaverse ja mitä se voi mahdollistaa? - Virtuaalivaluutta.com\nMikä on Metaverse ja mitä se voi mahdollistaa?\nMetaverse eli suomalaisittain metaversumi tarkoittaa digitaalisen ja virtuaalisen maailman entistä tiiviimpää kytkeytymistä reaalimaailmaan. Metaversumissa fyysinen ja digitaalinen maailma yhdistyvät aiempaa vahvemmin toisiinsa, mikä saattaa näyttäytyä käyttäjälle esimerkiksi puettavan teknologian kautta tai mahdollisuutena teleportata itsensä virtuaalisesti mihin tahansa paikkaan maapallolla.\nMetaversum-termillä viitataan metatason universumiin, joka sananmukaisesta tarkoittaa ylätason universumia. ”Metaversum” on siis ikään kuin konkreettisen maailmamme päällä ja lomassa oleva toinen, teknologialla rikastettu todellisuus, joka limittyy kaikkeen tekemiseemme.\nOnko metaversumi jo olemassa?\nOn myös perusteltua väittää, että metaversumi on jo tullut osaksi elämäämme, sillä arkipäivämme sisältää useita teknologioita, joilla pidämme yhteyttä ihmisiin, hoidamme asioitamme ja talouttamme. Metaversumi tarjoaa tähän kuitenkin entistä voimakkaampia välineitä, sillä sen tavoitteena on todellisen tuntuinen virtuaalinen maailma. Kun kytkeytyminen virtuaaliseen maailmaan tapahtuu onnistuneesti, voi vuorovaikutus siinä olla niin intensiivistä, että toimijan on vaikeaa määritellä, kumpi on realistisempaa: virtuaaliseksi kutsuttu digitaalisesti toteutettu maailma vai se fyysinen maailma, joka tuntuu jalkojen alla ja tuulenvireenä iholla.\nDigitaaliset kokemukset muokkaavat kokemustamme maailmasta ja virtuaalinen matkailu Google Mapsin tai muun karttapalvelun avulla on jo arkipäivää. Navigaattori kertoo meille, minne mennä. Kovin kaukainen ei ole ajatus siitäkään, että jouluateria tuntuu yhdessä vietetyltä ajalta, jos koko suvun saa edes videopuhelulla ”paikan päälle”.\nTieteiskirjallisuuden maailmoista uusiin todellisuuksiin\nTieteiskirjallisuudessa metaversumiin liittyvää ajattelua on esitelty jo vuosikymmeniä. Reaalimaailmaan kytkeytyvä virtuaalinen todellisuus on esitelty scifi-harrastajille erilaisina kertomuksina, joissa päähenkilö pakenee ankeaa todellisuutta virtuaaliseen maailmaan. Tieteisfantasioissa sodat ratkaistaan taisteluissa, joiden ohjaaminen tapahtuu turvallisesti ”etänä”, kauko-ohjattujen droonien surmatessa vastustajat ja tuhotessa näiden sotakaluston – tosin, tämäkin on jo todellisuutta nykypäivän sotateollisuudessa.\nViime aikojen populaarikulttuurin esimerkkinä metaversumista mainitaan usein Ready Player One -elokuva (2018), joka pohjautuu Ernest Clinen vuonna 2011 julkaistuun samannimiseen kirjaan. Siinä slummissa asuva päähenkilö kytkeytyy virtuaaliseen pelimaailmaan, jonka voittajana hän saavuttaa suuren omaisuuden. Samoin Tron-sarjan kirjat ja elokuvat kertovat digitaalisesta maailmasta, joissa nuori poika voi kohdata kadonneen isänsä ja pelastaa hänet ja itsensä pahuuden kynsistä.\nPelien osalta esimerkiksi Fortnite sisältää monia metaversumin elementtejä, sillä siellä pelaajat luovat omanlaisiaan identiteettejä ja vuorovaikuttavat toistensa kanssa omissa virtuaalisissa kuplissaan. Fortnite on järjestänyt myös todellisen ja virtuaalisen maailman yhdistäviä tapahtumia tuomalla peliinsä kansainvälisten superstarojen konsertteja, kuten Travis Scottin esiintymiset keväällä 2020. Pelaajat saattoivat kokea olevansa live-konsertissa ollessaan omilla avatareillaan yleisössä ja tanssiessaan vieruskaverin kanssa samoilla liikkeillä musiikin tahtiin. Kaikki tämä on kuitenkin vielä hyvin laimeaa siihen verrattuna, mihin metaversumin luvataan tähtäävän.\nMitä Metaverse voi mahdollistaa?\nMetaversumi saattaa kuulostaa tieteisfantasialta, mutta sitä se ei kuitenkaan ole. Jo tänä päivänä olemme hyvin vahvasti kytkeytyneitä virtuaaliseen maailmaan, jonka kautta tavoitetaan kaukanakin asuvia ystäviä ja sukulaisia ja pidetään yhteyttä toiselle puolelle maapalloa. Jos katsot elämääsi ulkopuolelta, mikä on todellisempaa: se arki, jota vietät kotona, vai se sosiaalisen median kautta rakentamasi profiili ja ystävyyssuhteet, jotka tapahtuvat Internetissä, verkon yli?\nMetaversumi mahdollistaa virtuaalisen vuorovaikutuksen niin työssä kuin vapaa-aikana. Konevalmistajat ja kiinteistön välittäjät ovat hyödyntäneet niin kutsuttuja digitaalisia kaksosia (digital twins), joiden avulla koneiden huolto, käyttöönotto ja vikojen jäljitys tai asuntojen esittelyt voidaan tehdä verkon välityksellä mistä tahansa.\nFacebook vaihtoi nimensä Metaksi – miksi?\nIdentiteettimme rakentuu suhteessa toisiin ihmisiin ja sosiaalinen media mahdollistaa identiteetin hallinnan ja rakentamisen, halutessamme vaikka tuhansien ihmisten kanssa. Olemme sitä, mitä ympäristömme heijastaa takaisin meistä – ja sosiaalinen media on muokannut käsitystämme tästä todellisuudesta. Entä kun niin kutsuttu virtuaalinen maailma alkaakin tuntua todellisemmalta luin reaalimaailma, tämä käsin kosketeltava ympäristömme. Jos ihmiset viettävät suurimman osan ajastaan kiinnittyneinä digitaalisiin toiminta-alustoihin, olivat ne sitten sosiaalista mediaa, pelikonsolipelejä tai työhön liittyviä kokouksia ja yhteistyöskentelytiloja – alkaa esiin nousta kysymys – mikä ja missä me olemme?\nJuuri tähän ajatteluun pohjautuu Mark Zuckerbergin ajatus Metaverse Platformista, jota Facebook on lähtenyt rakentamaan. Virtuaalilasit ja muu puettava teknologia auttavat aistimaan virtuaalisen maailman todentuntuisesti. Miltä tuntuisi esimerkiksi sellainen Facebook, jossa pääsisit mukaan todentuntuisesti ystäviesi jakamiin tarinoihin? Voisitte elää yhdessä uudestaan muistot, jotka nousevat virtuaalisesta muistojen virrasta.\nMetaversumin merkitys suomalaiselle sijoittajalle\nMutta mitä tämä metaversumi tarkoittaa meille, jotka haluamme sijoituksillemme kasvua? Miksi ihmeessä Facebook aikoo työllistää pelkästään Euroopassa 10 000 ihmistä rakentamaan metaversumia? Sanomattakin on selvää, että nämä työpaikat eivät vaadi puusepän koulutusta tai tulityökorttia, vaan koodaustaitoja ja mielikuvitusta. Metaversumin myötä on syntymässä aivan uudenlainen digitaalisen kokemuksellisuuden taso.\nMetaversumista kannattaa olla kuulolla niidenkin, jotka eivät tällaisista virtuaalisista maailmoista usko olevansa kiinnostuneita, sillä metaversumin nousu tarjoaa sekä henkilökohtaisia että kansakunnan tasolla vaurastumisen ja hyvinvoinnin mahdollisuuksia. Metaversumiin liittyvien sovellusten kasvun on nähty antavan hyvät mahdollisuudet Suomen kaltaiselle korkean teknologisen osaamisen maalle, kunhan vain osaamme ottaa sen haltuun ja lähteä luotsaamaan metaversumin kehitystä.\nMetaversumissa voi tehdä rahaa monella tapaa, aivan kuten reaalimaailmassakin. Voit olla sijoittaja, tuottaja, rahoittaja, promoottori, maan omistaja, vuokraisäntä ja kiinteistön välittäjä. Metaversumiin liittyviä digitaalisia alustoja on syntymässä koko ajan lisää, joten oikeaan sijoittamalla voi saada osansa tämän virtuaalisen rinnakkaismaailman esiinmarssista.\nMiten Metaverseen voi sijoittaa?\nYksinkertaisimmillaan pääset mukaan tämän ilmiön kasvuun täyttämällä salkkusi tulevaisuudessa menestyvien yritysten osakkeilla. Metaversen toteutus vaatii platformeja, koodaajia, virtuaalisia laitteita ja puettavaa teknologiaa sekä ohjelmistoyhtiöitä ja teknologiaa, joka pystyy pyörittämään tätä kaikkea.\nMetaversumin maailmaan tutustuessa kannattaa pitää mielessä, että vaikka ei itse ymmärtäisi palvelussa tai tuotteessa olevan mitään mieltä, voi sillä silti olla miljoonien, jopa miljardien ihmisten asiakaspotentiaali.\nVanhemmat sukupolvet ovat hämmästelleet esimerkiksi lasten ja nuorten intoa ostaa Fortnite-pelissä tietynlaisia ”skinejä” – käytännössä ulkoasuja – jotka maksavat ihan oikeaa rahaa. Miksi kukaan haluaa maksaa virtuaalisesta vaatteesta? Siksi, että se on coolia siinä todellisuudessa.\nMiten tienata Metaversellä?\nMetaversumin kasvu tarjoaa useita mahdollisuuksia kasvattaa varallisuuttasi. Metarversumia rakentavat yhtiöt voivat olla sijoittajille kiinnostavia, mikäli ne onnistuvat löytämään menestyksen palikat.\nTässä kohtaa kannattaa muistaa, että metaversumissa toimivat yhtiöt pystyvät hyödyntämään digitaalisen maailman loputtomasti kopioitavien tuotteiden myyntivolyymia: kun digitaalinen tuote on kerran valmistettu, ei sen versioiden luomiseen mene enää resursseja eikä logistiikkakuluja. Myös ostava yleisö on lähtökohtaisesti globaali, eli potentiaalisesti mikä tahansa yritys voi tavoittaa miljardeja ihmisiä.\nKiinnostavimmat metaverse osakkeet löytyvät virtuaalisia alustoja rakentavista yhtiöistä kuten Meta Platforms (Facebook) ja Roblox, niiden teknisen toteutuksen varmistavat yritykset kuten puolijohde- ja ohjelmistokehitysyhtiö NVIDIA ja videopelimarkkinoiden vahvat toimijat kuten Unity Software.\nOikeastaan kaikki aikaansa seuraavat ja tulevaisuutta muokkaavat teknologiayhtiöt ovat sijoittajalle kiinnostavia kohteita. Voit seurata esim. Googlen, Applen, Microsoftin, Autodeskin, Snapin ja Matterportin suunnitelmia metaversumin suhteen ja harkita sijoittavasi näiden näkemyksiin uusista virtuaalisista maailmoista. Aasian markkinoiden tuomista kasvumahdollisuuksista kiinnostuneen kannattaa tutustua kiinalaiseen Tencent-yhtiöön.\nMetaversumissa käytettävät kryptot, kuten MANA Decentraland, voivat olla hyviä sijoituskohteita. Decentralandissa käytettävä MANA on noussut arvossaan monikymmenkertaiseksi vuonna 2017 tapahtuneen lanseerauksensa jälkeen. Mikäli kiinnostus tätä kryptovaluuttaa kohtaan kasvaa, ovat sen arvon nousemisen mahdollisuudet edelleen vahvat. Sijoita Mana Decentraland tokeniin.\nMANAn kiinnostavuus on riippuvainen Decentralandin kiinnostavuudesta: kun käyttäjät tutustuvat maailmaan ja luovat sinne omaa ”toista todellisuuttaan” esimerkiksi shoppaillen ja rakentaen, on odotettavissa, että MANAn arvo edelleen nousee kiinnostuneiden käyttäjien määrän myötä.\nAxie Infinity on myös samannimiseen peliin liitetty kryptokolikko, jota käytetään söpöistä eläimistä koostetussa virtuaalimaailmassa. Vaikkei kyseessä ole metaverseksi nimetty tuota, on tässä pelimaailmassa metaversemäistä ajattelua. Axie Infinityn kurssi on noussut vuodessa 13 000 prosenttia. Crypto.com listaa useita metaversumeihin liitettyjä kryptovaluuttoja, mm. Sandbox, Enjin, WAX ja SushiSwap.\nTee itse ja tienaa\nDecentralandissa voit myös tienata itse MANAa osallistumalla maailman luomiseen ja myymällä siellä esimerkiksi suunnittelemiaan teoksia, kuten digitaalisia vaatteita ja maisemia tai NFT-taideteoksia. Tämä maailman luomiseen osallistuminen ei välttämättä edellytä huikeita koodaustaitoja, sillä Decentralandissa voi myös yhdistellä uusia digitaalisia kokonaisuuksia valmiiden elementtien pohjalta.\nKehittyneemmät ohjelmointitaidot omaava voi ryhtyä luovaan työhön lataamalla Decentraland SDK -ohjelmointisoftan koneelleen. Jotta saa täyden kokemuksen Decentralandista, kannattaa kirjauduttaessa yhdistää siihen virtuaalilompakkonsa kuten Metamask. Decentralandissa on kahden tyyppistä manaa: Ethereum MANA ja Polka MANA. Mukaan pääsee jo hyvin pienellä, vain muutaman kymmenen euron alkupääomalla.\nDecentralandin metaversumi kaipaa rakentajia\nMetaversumi ei ole yksi sovellus tai yksi virtuaalinen toiminta-alusta, vaan metaversumi kattaa kokonaisen ilmiön digitaalisen ja fyysisen maailman sekoittumisesta.\nYksi metaversum-ajatteluun pohjautuvista alustoista on Decentraland, joka mahdollistaa käyttäjilleen digitaalisena avatarina seikkailemisen tässä virtuaalisessa maailmassa. Aktiviteeteiksi on tarjolla esimerkiksi museoissa ja taidenäyttelyissä käymistä sekä maan ostamista ja erilaisten maisemien rakentelua. Aiempia virtuaalimaailmoja ja digitaalisia avataria käyttäneille Decentraland näyttäytyy vielä keskeneräisenä yhdistelmänä Second Lifea ja Wii-konsolin pelaajahahmoja.\nMetaversumin potentiaali tulevaisuudessa\nMetaversumin kehittämisessä nähdään olevan valtava potentiaali, jonka on ennustettu tarkoittavan kymmenien miljardien eurojen markkinoita jo lähitulevaisuudessa. Facebook on investoimassa tämän teknologian kehittämiseen vahvasti ja kaikki digitaalisilla toiminta-alustoilla tehtävä kaupankäynti, mainostaminen, viestintä, pelaaminen, sisällöntuotanto ja muu ajanviete tarkoittavat monien toimijoiden markkinoita, asiakkainaan miljardit ihmiset.\nMikäli metaversumin sovellukset menestyvät, antavat ne ihmisille mahdollisuuden luoda toden tuntuisen digitaalisen identiteetin ja elämän oman, fyysisen ympäristönsä lisäksi. Virtuaaliset vierailut toisella puolella maailmaa voivat tuntua niin todellisilta, etteivät ihmiset tunne tarvetta matkustaa paikanpäälle. Jos koneet voidaan korjata etänä, voidaanko myös matkustuskokemukset saada etänä? Tällaiset todelliset aistielämykset vaativat kuitenkin vielä teknologian kehittymistä virtuaalilaseja voimakkaammiksi elämyksiksi.\nMetaversumi on kuitenkin jo täällä, joten tulevaisuuteen katsovan sijoittajan kannattaa poimia nyt parhaat munat koriinsa kasvamaan tuottoa.


Knitting in the Little Nook of Nele: Tonttu Touhukas, ensimmäinen tarina\nTonttu Touhukas on reipas ja nuorekas, 1004-vuotias tonttu, yksi monista Joulupukin apureista. Itse asiassa Touhukas on Pukin tontuista se jonka tehtävä on pitää Joulupukin Isoa Kirjaa, sitä kirjaa josta Pukki aattona tarkistaa lasten osoitteet ja nimet niin että lahjat löytävät oikeat omistajansa. Toki Pukin Isossa Kirjassa on paljon muutakin tietoa, siellä on kerrottu mistä löytyvät kaupungin parhaat piparit, missä on hyvä paikka porojen levähtää, kirjassa kerrotaan millä taikasanoilla mikäkin poro nousee lentämään ja kuinka Pukki voi kutsua tarvittaessa uuden ja levänneen poron Korvatunturilta. Pukin Iso Kirja on siis aika tärkeä, mutta kauhukseen Touhukas joutuikin hiljattain huomaamaan että Pukin Iso Kirja oli joutunut kesällä Korvatunturin aina niin nälkäisten sopulien reitille. Kirjan sivut olivat täynnä reikiä eikä Touhukas pystynyt tarkistamaan yhdenkään lapsen nimeä tai lahjatoivetta tai mitä kotitontut olivat kenestäkin lapsesta sanoneet. Miten Touhukas nyt selviäisi tärkeästä tehtävästään?\nTouhukas ei tiedä kuinka kertoa Joulupukille se kauhea totuus että Pukin Iso Kirja on joutunut sopulien ateriaksi ja että huonomuistinen Joulupukki joutuu kaivelemaan muistinsa perukoilta porojen taikasanat ja salaiset oikoreitit ympäri maailmaa. Touhukas kun on Pukin ohella ainoa olento maan päällä joka tietää Ison Kirjan salaisuudet ja lasten nimien ja toiveiden selvittäminen olisi hänen tärkein tehtävänsä, ilman Pukin Isoa Kirjaa kun lapset saisivat vääriä lahjoja ja Pukki kutsuisi Mattia Mikoksi ja Tiinaa Minnaksi. Eikä kotitonttujen vinkkejä voitaisi mitenkään hyödyntää, sillä tontut eivät tietäisi kuka tarvitsee uudet villasukat ja kuka uuden yöpuvun. Touhukas oli varma, ettei joulua tulisi ollenkaan koska ilman Pukin Isoa Kirjaa hän ei tiennyt miten joulu voisi edes tullakaan. Joulupukki on onneksi viisas, joskin hajamielinen, mies jolla on ratkaisu kaikkiin ongelmiin, niin myös tähän; Touhukkaan tulisi kerätä tarvittava tieto jotta voitaisiin kirjoittaa Pukin Uusi Iso Kirja!\nTouhukas jäi harvoin sanattomaksi, mutta oliko Pukki nyt ihan varma mitä Touhukkaalta pyysi, jouluunhan oli enää kolme viikkoa! Miten Touhukas ehtisi kerätä tietoa kaikista maailman lapsista ja aikuisista? Toisin kuin Pukilla Touhukkaalla ei ollut valon nopeudella lentäviä poroja tai salaisia oikoreittejä. Sitä paitsi tietojen kerääminen oli hankalaa, ihmiset kun eivät ikinä saisi tietää milloin ja mitä tietoja tontut heistä keräävät. Kotitontutkin olivat liian kiireisiä kodeissaan jouluvalmisteluissa. Touhukas tiesi että joulun onnistuminen ja lasten ilo olisi nyt hänen hartioillaan. Hänen olisi kerättävä tarvittavat tiedot ja muisteltava porojen taikasanat ja Pukin salaiset oikoreitit, kaikki kolmessa lyhyessä viikossa. Touhukas päätti aloittaa tietojen keruun porojen aitauksesta. Porot ja tontut kun puhuivat vielä samaa kieltä, ainakin näin joulun aikaan. Touhukas ei koskaan oikein ollut pitänyt Pukin poroista. Nämä kun olivat niin ollakseen koska pystyivät lentämään ja koska Pukki muisti kaikki ne nimeltä, toisin kuin tontut.\nTouhukas lähestyi poroaitausta. Porot olivat syömässä. Tallitonttu istuskeli aitauksen reunalla, jutteli poroille niitä näitä ja ihmetteli mitä Touhukas oikein teki tallien läheisyydessä. Varovasti, partaansa nostellen Touhukas ylitti mutaisen tallipihan ja istahti tallitonttu Vilttihatun viereen. Vilttihattu oli samalta tonttu-kurssilta kuin Touhukaskin ja he olivat nuorina tonttuvasoina aiheuttaneet paljon harmaita hiuksia vanhemmille tontuille. Touhukas puhkesi vähän varoen puhumaan ongelmastaan, voisiko Vilttihattu auttaa häntä ja kysyä poroilta näiden taikasanat? Vilttihattu myhäili partaansa, kyllä hän mielellään auttaisi tonttutoveria, varsinkin jos Touhukas auttaisi häntä Pukin uuden poron nimeämisessä. Poron nimi tuli alkaa P:llä ja sen piti kuvastaa poroa mahdollisimman hyvin. Vilttihattu osoitti Touhukkaalle nimettömän poron ja lähti kyselemään muilta poroilta taikasanoja. Touhukas tarkkaili aidan kanssa vahvuudesta ottelevaa nuorta poroa ja keksi että se oli aika moinen riitapukari. Pukari-Pietari olisi siis poron nimi.\nPoroista selvittyään ja taikasanat saatuaan Touhukas kiiruhti kohti Korvatunturin tietotoimistoa mihin lasten kirjeet kerättiin. Tietotoimistoa hoiti tonttu Tietävä, vaikka hän toivoikin itseään kutsuttavan tonttu-neiti Tietäväksi. Touhukas katseli ovensuusta kuinka tietotoimiston tontut lajittelivat kirjeitä sen mukaan mistä ne olivat tulleet. Nuori tonttukokelas kävi hakemassa japaninkieliset kirjeet käännettäväksi Japani-toimistoon ja toinen nuori tonttukokelas huuteli saksaksi kirjoitettuja kirjeitä. Tonttu-neiti Tietävä viittoi Touhukasta suuren pöytänsä ääreen, ja kirjepinoja väistellen Touhukas lähti etenemään muurahaispesän tavoin kuhisevassa hallissa. Tietävä suhtautui Touhukkaan ongelmaan myötäilevästi, hän kyllä keräisi nimet, osoitetiedot ja lahjatoiveet, mikäli Touhukas toisi hänelle matkoiltaan erilaisia postimerkkejä, Tietävässä kun oli filatelistisia taipumuksia. Touhukkaan oli helppo suostua Tietävän pyyntöön. Hänen työnsä kun helpottuisi suuresti jos toimistotontut keräisivät ainakin osan lapsilta tulleista kirjeistä.\nTietotoimiston vilinän jälkeen kartoittajatontun toimisto kaikui hiljaisuuttaan. Kartoittajatonttu Hyvämuisti tutkiskeli karttapalloa ja mutisi itsekseen suunnitellessaan Joulupukin tämänvuotista reittiä mahdollisimman lyhyeksi. Touhukas yskähti pari kertaa ennen kuin Hyvämuisti huomaisin Touhukkaan. Hyvämuisti oli Pukin vanhin tonttu, hän oli jo saavuttanut kunnioitettavan viiden tuhannen vuoden iän. Hän oli nähnyt ihmisten tulon tonttujen asuinalueille ja muisti tonttujen vetäytymisen Korvatunturin rauhaan. Hyvämuisti tiesi kaikki Pukin oikoreitit ja niihin tarvittavat loitsut. Touhukas tiesi että Hyvämuisti kertoisi kyllä hänen tarvitsemansa tiedot, mutta huolestui samalla, monenako jouluna Hyvämuisti vielä suunnittelisi Pukille parhaan reitin maailman lasten koteihin? Tontutkaan kun eivät voineet elää iäti. Touhukas päätti järjestää Hyvämuistille oppilaaksi jonkun hyvätapaisen nuoren tonttukokelaan. Hyvämuisti hymähti hyväksyvästi Touhukkaalle ja kehotti tätä kaivamaan muistikirjansa esille.\nKun Touhukas oli tavannut kaikki tontut Korvatunturilla jotka saattoivat auttaa ja järjestettyään Hyvämuistille tonttukokelaan, hän suuntasi askeleensa kohti lähinnä kotitonttujen käyttämää tonttuasemaa josta lähtivät pikavuorot kaikkiin tonttukeskuksiin ympäri maailmaa. Tonttukeskuksissa kotitontut, saunatontut, metsätontut ja kymmenet muut eri tontut saattoivat kokoontua silloin kun heillä oli vapaata. Touhukas piti eniten metsätontuista, jollainen hän oli itsekin ollut pienenä tonttuvasana muutamaa sataa vuotta aiemmin. Metsätontut keräsivät käpyjä ja keittivät niistä suuressa taikapadassaan uusia tonttuvasoja koulutettavaksi moniin eri tehtäviin tonttujen maailmaan. Vaikka ihmiset eivät enää voineetkaan nähdä tonttuja, tonttujen tehtävät ihmisten elämän helpottamiseksi eivät olleet vähenneet. Touhukkaan saavuttua tonttuasemalle ensimmäinen lähtevä pikavuoro näytti suuntautuvan Saksassa olevaan tonttukeskukseen. Tarkistettuaan paluuvuorot Touhukas hyppäsi kyytiin ja matka saattoi alkaa.\nSaksalaisessa tonttukeskuksessa oli koolla peltotonttuja, muutama vuoristotonttu ja jopa yksi kirkkotonttu, sellainen joka huolehti kirkosta suntion ollessa poissa. Suurin ryhmä olivat kuitenkin metsätontut. Touhukkaan ongelman kuultua tontut hajaantuivat kukin omille kotiseuduilleen keräämään tietoja ja jututtamaan kotitonttuja. Kirkkotonttu jäi pitämään Touhukkaalle seuraa ja kertomaan enemmän saksalaisesta joulusta. Touhukkaalle oli vanhana tonttuna yllätys kuulla että Saksassa joululahjat toikin Kristus-lapsi ja että lahjakirjeet lähtivät niin ikään hänelle. Samalla Touhukkaalle selvisi Tietävän ihmettely sokerista kirjeissä, toivekirjeeseen kun tuli lisätä sokeria mukaan. Joulukuun alussa taloissa kiersi Pyhä Nikolaus joka katsoi että lapset pitivät huolta kengistään ja jätti niihin pieniä yllätyksiä huolellisille lapsille. Kirkkotontun päästyä tarinansa loppuun muut tontut alkoivat palailla keskukseen tietoineen ja Touhukas keskittyi kirjoittamaan muistikirjaansa. Hyvät joulut toivotettuaan hänen oli aika jatkaa matkaansa.\nTonttukeskuksesta oli lähdössä hyvin harvinainen pikavuoro kohti Australiaa. Touhukas ei ollut ikinä aiemmin käynyt Australiassa, mutta oli huomannut sikäläisten kotitonttujen olevan hyvin ruskettuneita. Australialaisessa tonttukeskuksessa oli autiomaatonttuja, peltotonttuja, navetta- ja tallitonttuja ja omituisia metsätonttuja jotka kertoivat olevansa sademetsätonttuja. Eräs navettatonttu kertoi että heillä oli hiljan alkanut kesäloma ja että lapset palaisivat kouluun vasta helmikuun alussa. Autiomaatontut halusivat näyttää omaa valtakuntaansa Touhukkaalle kun muut tontut kokoaisivat hänen tarvitsemansa tiedot. Touhukas ihmetteli isoja hyppiviä eläimiä ja puissa nukkuvia paksuturkkisia karhuja. Autiomaatontut kertoivat eläinten olevan kenguruita ja koala-karhuja, australialaisia pussieläimiä, joita ei muualla maailmassa ollut. Autiomaatontut kertoivat että heilläkin eläimet kerääntyivät joulun viettoon. Keskukseen palattuaan Touhukas kiitteli jälleen uusia tonttuystäviä avusta ja jatkoi matkaansa.\nAustraliasta ainoa lähtevä pikavuoro suuntautui Japaniin, nousevan auringon maahan. Japanilaiset tontut, vuoristotontut, pyhäkkötontut, toimisto- ja tehdastontut, peltotontut ja kotitontut kumartelivat ja tarjosivat Touhukkaalle teetä. Tontut kertoivat että harvat japanilaiset lapset kirjoittivat Joulupukille, koska harvat japanilaisperheet viettivät joulua. Sen sijaan keisarin, Japanin hallitsijan, syntymäpäivä sattui joulun tienoille. Silloin lapsilla oli vapaata koulusta. Tontut osasivat kertoa kuitenkin että yhä useammat lapset odottivat Joulupukkia tuomaan lahjoja lentävillä poroillaan. Aatonaattona, keisarin syntymäpäivänä, aikuiset ja lapset saattoivat osallistua kulkueeseen jossa kaikki olivat pukeutuneita tontuiksi ja kaupungit valaisivat katuja ja puistoja tuhansin valoin. Touhukas ihmetteli kuitenkin eniten kun tontut kertoivat että Japanissa joulu oli pariskuntien juhla, toinen ystävänpäivä. Touhukkaan kuunnellessa japanilaisia tonttuja paikalle kertyi lisää kotitonttuja kertomaan Touhukkaalle ihmisistään.\nJapanilaisten tonttujen vieraanvaraisuutta on Touhukkaan mielestä vaikea jättää taakseen, mutta hänen oli edelleen kiiruhdettava matkalleen, jotta joulu voisi tulla ajallaan ja lapset saada lahjansa. Kerättyään paljon tietoa erimaiden ja -mantereiden tontuilta Touhukas ajatteli käydä viemässä muistikirjansa säilöön Korvatunturille ja samalla kenties käydä saunassa, sillä matkustaminen oli toden totta likaannuttavaa puuhaa. Hänen hopean harmaa partansakin oli ihan takkuinen ja siinä tuntui hiekan jyviä Australiasta sekä oksien paloja ja neulasia Saksasta. Lisäksi Touhukkaalla on nälkä ja ikävä hyvää riisipuuroa jota tontut söivät aina valmistautuessaan tulevaan jouluun. Touhukas tutkiskeli pikavuoroluetteloa ja huomasi että pääsisi takaisin Korvatunturille yhdellä vuoronvaihdolla. Samalla hänellä olisi aikaa käydä muistiinpanonsa läpi, niin että kirjuritonttu voisi siirtää tarvittavat tiedot helposti Pukin Uuteen Isoon Kirjaan. Ehkäpä Touhukas ehtisi myös käydä tietotoimistossa viemässä postimerkit Tietäväiselle.\nKorvatunturilla tontut hyörivät tehtävissään paketoiden, rakennellen ja kuka mitenkin saadakseen Joulupukin lähtövalmiiksi jouluaattoon mennessä. Vain harvat tontut tiesivät mitä Pukin Isolle Kirjalle oli käynyt, ja nekin jotka tiesivät, luottivat Touhukkaan saavan kaikki tarvittavat tiedot kokoon jotta joulua voitaisiin viettää kuten aina ennenkin. Touhukkaan kirjuritonttu oli toimistossaan kirjaamassa ylös Vilttihatun, Tietäväisen ja Hyvämuistin toimittamia tietoja sekä Joulupukin tuomia salaisia kutsuhuutoja porojen vaihtoa varten. Kirjuritonttu Sulkanivel kuunteli kummissaan Touhukkaan tarinoita erilaisista tontuista ja jouluista. Sulkanivel kun oli vielä verrattain nuori, vasta hiljan tontun arvonimen saanut 500-vuotias. Touhukas katseli Sulkanivelen aikaansaannoksia ja oli tyytyväinen nähdessään siistin käsialan tuottavan tekstiä nopeasti ja varmasti niin että Sulkanivel pääsisi Touhukkaan muistikirjan pariin piakkoin. Saunan ja puuron jälkeen Touhukkaan oli aika sukia partansa ja suunnata uusiin seikkailuihin\nTouhukas venytteli puutuneita jalkojaan Länsi-Götanmaalla olevalla tonttuasemalla ja ihastui ikihyviksi kuullessaan pääsevänsä seuraamaan peltotonttujen kanssa Lucian päivän viettoa. Lucia oli kaunis, nuori italialainen neito jonka nimi merkitsi valoa ja joka oli kuollut uskonsa puolesta talvisen valonjuhlan aikaan. Lucian sanottiin tuovan valon pimeyteen ja siksi joka vuosi ruotsalaiset valitsivatkin nuoren naisen kantamaan päässään kynttiläkruunua joka valaisi ympäröivän pimeyden. Touhukas muisti kuulleensa vastaavasta perinteestä myös suomalaisilta kotitontuilta, mutta oli silti innokas näkemään miten Ruotsissa juhlaa vietettiin. Ruotsalaiset tontut tarjosivat Touhukkaalle riisipuuroa ja sen kanssa kalaa. Touhukas myhäili partaansa, kyllä hänen kelpasi naapurimaan vieraanvaisuutta kehua ja tonttuja kutsua myös Korvatunturilla käymään, jahka joulu olisi ohi. Ruotsalaisilla kotitontuilla oli oma kirjansa ja Touhukas sopi että kirja vietäisiin lainaan Korvatunturille.\nRuotsista Touhukas suuntasi pikavuorolla Islantiin, jään ja kuumien lähteiden maahan. Islannin tonttukeskuksessa ei ollut ainoastaan tonttuja, vaan myös haltioita ja maahisia. Jäätikkötontut kertoivat että islantilaiseen jouluperinteeseen oli kuulunut vielä kaksisataa vuotta aiemmin kahdeksankymmentä erilaista pukkia, mutta nykyään heitä oli enää kolmetoista. Pukit olivat hieman pahanilkisiä, he kun veivät taloista ruokaa ja maitoa. Jokaisella kolmellatoista pukista oli oma, vakioitu vierailupäivä, ensimmäinen heistä kävi 12. joulukuuta ja viimeinen 25.joulukuuta. Pukit olivat hiljan alkaneet muuttua hieman kiltimmiksi ja laittoivatkin lasten ikkunalle jättämiin kenkiin pieniä lahjoja, kuten makeisia ja väriliituja. Touhukas kertoi huomanneensa että suora valtatie teki mutkan kiven takia ja sai kuulla etteivät ihmiset olleet halunneet häiritä maahisia. Islantilaiset kun saattoivat edelleen nähdä tonttujaan ja haltioita. Islantilaiset kotitontut olivat kiiruhtaneen kertomaan tietojaan Touhukkaalle ja niinpä hän saattoikin jatkaa matkaansa.\nIslannista Touhukas matkasi New Yorkiin, Yhdysvaltoihin. Sikäläisessä tonttukeskuksessa oli pääasiallisesti toimistotonttuja, kuten häntä odottanut tonttukin oli. Tontulla oli hiippalakin sijaan päässään pyöreä lakki ja parran ohella hänen kasvojaan ympäröivät otsakiharat. Toimistotonttu kertoi että hänen ihmisensä eivät viettäneet joulua, vaan suunnilleen samaan aikaan vietettävää hanukaa, jota juhlittiin kahdeksan päivää yli kaksituhatta vuotta sitten makkabealaisista saadun voiton ja juutalaisten, toimistotontun ihmisten, temppelin uudelleen vihkimistä. Touhukas tiesi että temppeli oli samanlainen kuin iso kirkko. Temppeliä vihittäessä juutalaiset olivat kokeneet ihmeen, päiväksi tarkoitettu oliiviöljy olikin palanut kahdeksan päivää. Hanukan aikaan lapset saivat pienet hyrrät joiden neljällä sivulla oli heprealaiset kirjaimet sanomassa ”Täällä tapahtui suuri ihme”. Touhukas ihmetteli miten monet ihmiset eivät viettäneet joulua, mutta tiesi että erilaisuus oli hyväksi.\nNew Yorkista Touhukas matkasi Yhdysvaltojen länsirannikolle, Kaliforniaan. Touhukas ei ollut koskaan nähnyt niin monia erilaisia tonttuja yhdessä paikassa kuin Kalifornian tonttukeskuksessa. Oli intiaanien aavikkotonttuja ja vuoritonttuja, aasialaisia ja afrikkalaisia, eurooppalaisia ja monia muita, sellaisiakin joita Touhukas ei osannut sijoittaa minnekään. Eräs afrikkalais-taustainen rantatonttu tahtoi pitää Touhukkaalle seuraa ja kertoa ihmistensä Kwanzaa-juhlasta, seitsenpäiväisestä tapahtumasta jota vietettiin kunnioittamaan ikiaikaista perinnettä ensimmäisen sadon juhlasta ja afrikkalaisen kulttuurin ja esivanhempien muistolle. Juhla itsessään ei ollut ihmistenkään mittapuun mukaan kuin keski-iän saavuttanut. Kwanzaan kuului seitsemän muistoesineen asettaminen juhlapöydälle ja lahjojen antaminen sekä perheen kanssa ajan viettäminen. Kalifornialaiset tontut olivat kiireellä kerännet Touhukkaan tarvitsemat tiedot, myös itärannikon tontut tulivat kiireissään jottei Touhukkaan tarvitsi odottaa heidän takiaan, vaan joulu pelastuisi.\nKaliforniasta Touhukaan oli järkevintä jatkaa matkaa Argentiinaan, Etelä-Amerikkaan. Argentiinassa häntä olivat vastaanottamassa tasanko-, ylänkö- ja vuoristotontut sekä joki- ja metsätontut. Vaikka argentiinalaiset, tontut ihmisten tavoin, olivat kiihkeitä jalkapallo-faneja Touhukas sai nämä houkuteltua kertomaan omasta joulustaan ja sen perinteistä. Joulua vietettiin perheen kesken ja tarkoitus oli saada aikaan mahdollisimman paljon melua, ja ihmiset ampuivatkin ilotulitusraketteja ja tanssivat myöhälle yöhön joulukakkua ja pähkinöitä syöden. Lahjat lapsille toivat Itämaan tietäjät tammikuun alussa ja lahjat laitettiin lasten kenkiin. Tontut halusivat kuulla lisää myös suomalaisesta joulusta ja Touhukas kuvaili näille ruokia ja joulukuusta, jonka tontut kertoivat olevan heille aivan uusi tuttavuus, heillä kun ihmiset kokosivat koteihinsa seimikuvaelman. Kotitontut rymistelivät eteisessä ja Touhukas tiesi että hänen oli aika jatkaa taas matkaa. Hän kuitenkin kutsui tontut käymään Korvatunturille, tutustumaan Suomeen.\nVaikka matkailu olikin mielenkiintoista, Touhukas kaipasi jo Korvatunturille, omaan kammionsa rauhaan, ystäviensä pariin. Argentiinasta Touhukkaan tie kuitenkin johti Keniaan, itäiseen Afrikkaan. Kenian tonttukeskuksessa oli pääasiallisesti vain aavikko- ja ylänkötonttuja. Tonttuneideillä oli kirjavat kankaiset päällyspuvut, kangat, joiden kätköissä he kuljettivat mitä monipuolisimpia tavaroita. Tontut olivat kaikki kahvin tai suklaan värisiä, kiharatukkaisia alati hymyileviä olentoja. Eräs tonttuneideistä, joka muistutti Touhukkaan mielestä kovasti Tietävää, kertoi että jouluna ihmiset kerääntyivät ulos juhlimaan ja tanssimaan ystävineen. Torit ja kadut koristeltiin joulukuusten sijaan erilaisilla kukilla ja ihmiset kävivät katsomassa Joulupukkia erilaisissa tilaisuuksissa, kodeissa Pukki ei nimittäin vieraillut. Lahjoja annettiin vain harvoin. Kotitontut, tai oikeamminkin majatontut tulivatkin jo Touhukkaan tarvitsemien tietojen kanssa. Taas oli hyvästien aika.\nKeniasta Touhukas suuntasi kohti Kreikkaa. Hänestä oli hauska ajatella Kreikkaa pohjoisena, sillä Korvatunturilta nähden se oli etelässä. Kreikan tonttukeskuksessa oli paljon museotonttuja, vanhoja valkopartaisia tonttuja jotka olivat aikoinaan kotitonttuina seuranneet taideteosten luontia ja nyt he valvoivat niiden kuntoa. Kreikkalaiseen jouluun kuului se että lapset kiersivät naapurustossaan laulamassa lauluja Kristuksen syntymästä. Sen jälkeen perheet kokoontuivat yhteiselle aterialle päättämään pitkään kestänyttä paastoa. Touhukas ihmetteli miten kukaan pystyi paastoamaan, jättämään ruoastaan pois tiettyjä tarvikkeita, juuri joulun alla kun herkullisia jouluruokia piti maistella valmistamisen ohella. Christougennaa seurasi kaksitoista päivää kestävä aika jolloin pahankuriset kääpiöt tekivät tuhojaan taloissa, ellei talo ollut suojattu oikein, puinen risti piti koristella basilikalla ja upottaa veteen. Lahjoja lapset saivat uutena vuotena. Touhukaan muistikirja alkoi jo pursuilla yli kaikesta hänen saamastaan tiedosta.\nKreikasta Touhukas olisi jo halunnut suunnata Korvatunturille, mutta vielä oli yksi tärkeä tonttukeskus vierailtavana, nimittäin Venäjän tonttukeskus Moskovassa. Moskovassa joulun läheisyys ei juurikaan näkynyt, ja syykin selvisi Touhukkaalle, Venäjällä kun vietettiin joulua uutena vuotena ja Kristuksen syntymäjuhlaa tammikuun seitsemäntenä. Uutena vuotena Pakkasukko toi lahjoja ja siitä alkoi kolmepäiväinen juhla jota vietettiin perheen ja ystävien kanssa tanssien ja juhlien. Tammikuun seitsemäntenä ihmiset sitten kerääntyivät kirkkoon koko yön kestävään jumalanpalvelukseen Jeesuksen syntymän kunniaksi. Touhukkaan oli hankala ymmärtää miten sama asiaa saatettiin juhlia niin eri aikaan, mutta eräs erämaatonttu kertoi sen johtuvan erilaisista kalentereista, päivämäärä oli kyllä sama, aika vaan eri. Viimeisetkin kotitontut tavattuaan Touhukas oli jo innokas lähtemään kotiin, kokoamaan Pukin Uutta Isoa Kirjaa. Joulu saattaisi sittenkin onnistua, Touhukas hymyili partaansa.\nKorvatunturin vilskeessä Touhukkaan oli hankala uskoa kaivanneensa sinne. Milloin kukakin tonttu kävi hänen ovellaan kyselemässä kuka mitäkin, pitikö Mialle laittaa punainen vai violetti villapusero, oliko Jonille menossa pipo vai lapaset? Tonttuneiti Tietävä kävi peräämässä postimerkkejään, jotka Touhukas oli kyllä hankkinut, mutta jotka olivat hukkuneet muistikirjan kätköihin. Sulkanivel kirjoitti kynä sauhuten maailman lasten, ja myös aikuisten, nimiä, toiveita ja osoitteita Isoon Kirjaan. Hyvämuisti kävi tuomassa Touhukkaalle pukin ajoreitin jouluaattoa varten, ja Touhukkaan piti reitin varteen suunnitella missä Pukki söisi ja missä porot saisivat ruokansa. Touhukkaan piti laskea montako minuuttia Pukki voisi kunkin lapsen luona viipyä ja ketkä lapsista joutuisivat tyytymään oven pieleen heitettyyn säkkiin, lapsia kun oli monia, mutta Joulupukkia vain yksi. Touhukkaan piti ottaa huomioon myös yksin jouluaan viettävät vanhukset, kuka toisi heidän jouluilonsa? Pukin Uusi Iso Kirja oli saatu koottua uudestaan ja joulu oli pelastettu.\nKun jouluaattoon oli enää pari päivää Korvatunturin vilske hiljeni äkkiä. Lahjat olivat valmiita, nätisti paketoituna ja nimikortit kiinnitettynä. Lahjasäkit oli pakattu ja porojen reet huollettu. Kuukausien uurastuksen jälkeen tontut saisivat levähtää. Tallitontut suunnittelivat poroja varten sopivaa matka-apetta samalla kun valmistelivat talleja joulua varten. Tietotoimisto oli hiljennyt, viimeisetkin kirjeet oli käännetty ja arkistoitu, osoitetiedot päivitetty Sulkanivelen siistillä käsialalla Pukin Isoon Kirjaan. Pukin Uusi Iso Kirja oli saatu koottua ja joulu oli pelastettu. Tietävä oli saanut Touhukkaan tuomat postimerkit ja lajitteli uusia aarteitaan joululauluja hyräillen. Hiljalleen tonttukokelaat ja monet muut Korvatunturin apulaistontut alkoivat lähteä omiensa pariin kuka metsään, kuka vuoristoon, yksi jopa jurttatonttujen luo Siperiaan. Touhukas istahti rauhassa tuoliinsa ja siveli partaansa, kyllä Korvatunturilla olisi tilaa kestitä enemmänkin tonttuja.\nJoulukuusia koristaessaan Sulkanivel huomasi Touhukkaan pohtivan jotain hyvinkin tarkasti, Touhukas kun oli laskenut Ison Kirjan käsistään jälleen kerran. Aiempina vuosina Touhukas olisi halunnut viedä kirjan joulusaunaankin. Ehkä maailmanmatkailu olikin tehnyt Touhukkaan tyytymättömäksi elämäänsä Joulupukin oikeana kätenä? Tuon tuostakin Touhukas nyki partaansa hermostuneesti ja näytti olevan ajatuksissaan ihan muualla. Pukin osoitemuistion täyttäminenkin näytti olevan edelleen kesken, vaikka Touhukas olikin aloittanut sen kokoamisen jo edellisenä päivänä, sillä eihän Pukki toki ottaisi matkalleen Isoa Kirjaa mukaan. Sulkanivel meinasi pudota tikkailta joilla juuri asetteli tähteä joulukuusen latvaan Touhukkaan pompatessa seisomaan ja huudahtaessa: ”Niin tietenkin, juhlat!” Sulkanivel katsoi Touhukkaaseen kysyvästi ja tämä kertoi kutsuvansa kaikki uudet tuttavansa tonttujen suureen joulujuhlaan, siihen jota vietettiin jouluaattona kun Joulupukki oli lähtenyt pitkälle taipaleelleen.\nAattoaamuna, tai oikeamminkin oli vielä aamuyö kun Korvatunturin tontut nousivat avustamaan tallitonttuja porojen valjastamisessa ja rekien pakkaamisessa. Joulupukin mukaan lähti kahdeksantoista tallitonttua ajamaan rekiä joiden lahjat jaettaisiin ympäri maailmaa. Joulupukin ja porojen kadottua horisonttiin tontut riensivät askareilleen, saunan lämmitykseen, suuren tuvan koristeluun, ruoan laittamiseen. Aamun valjettua Touhukkaan vieraita alkoi saapua. Ensin tulivat samalla vuorolla japanilaiset pyhäkkötontut, australialaisia aavikkotonttuja ja navettatonttu, pian heidän jälkeensä saapui kenialainen ylänkötonttuneiti yhdessä kreikkalaisten museotonttujen kanssa. Saksalainen kirkkotonttu saapui vain hitusen ennen islantilaista jäätikkötonttua ja ruotsalaisia peltotonttuja. Viimeisenä saapuivat kuitenkin amerikkalaiset tontut, ylänkötontut Argentiinasta, rantatonttu Kaliforniasta ja toimistotonttu New Yorkista. Venäläinen erämaatonttu oli ilmoittanut ettei päässyt paikalle, mutta tulisi mielellään myöhemmin tapaamaan suomalaisia tovereitaan. Suomalainen joulu oli Touhukkaan vieraille ensimmäinen ja hän oli tyytyväinen voidessaan maksaa takaisin saamansa opit. Ensin tontut söivät riisipuuroa, tuvan kuusi koristeltiin ja sen oksille sytytettiin kynttilät palamaan. Keittiötontut toivat pian tarjolle glögin ja mitä erilaisimmat joulukeksit. Ihmisten maailmassa kello oli lyönyt kaksitoista ja Suomen Turusta oli julistettu joulurauha. Tontut saunoivat rauhassa menneet kiireet hartioiltaan ja sukivat partansa ja hiuksensa parhaansa mukaan. Jokainen puki ylleen puhtaan nutun ja punaisen hiippalakin. Oli aika käydä joulupöytään, joka notkui keittiötonttujen tekemistä herkuista. Oli monenlaisia laatikoita, herneitä, lihaa ja kalaa, perunaa ja vaikka mitä, Touhukkaan vieraat eivät tuntuneet tietävän mistä aloittaa ja mihin lopettaa. Kun jokainen oli syönyt vatsansa täyteen, ja vähän ylikin, tontut nousivat pöydästä siirtyivät tuvan leikkimään erilaisia piirileikkejä ja kertomaan tarinoita menneestä vuodesta. Touhukkaan vieraat saivat jälleen kerran kertoa millainen oli joulun vietto heidän luonaan ja millaisia ihmetyksiä heidän huollettavansa, olivat ne sitten ihmisiä, kotieläimiä tai villieläimiä, olivat. Tontut kun harvoin matkustivat kauas, muuten kuin ihmistensä tai muuten huollettaviensa mukana. Illalla, kun Joulupukki oli palannut pitkältä taipaleeltaan tontutkin saivat lahjansa. Touhukkaan paketista löytyi paksu matkapäiväkirja, hänen seikkailunsa eivät tähän päättyisi.


Älä pane itseäsi hengiltä! – Hiv-tukikeskuksen julistenäyttely esittelee valistuksen muutoksen pelottelusta nautintoon | Hiv-säätiö\nÄlä pane itseäsi hengiltä! – Hiv-tukikeskuksen julistenäyttely esittelee valistuksen muutoksen pelottelusta nautintoon\n7.6.2016 08:00:00 EEST | Hiv-säätiö\nEnsimmäiset hiv-tartunnat todettiin Suomessa yli 30 vuotta sitten. Vuonna 1986 Seta päätti perustaa Aids-tukikeskuksen tuottamaan tukipalveluita sairastuneille sekä kehittämään hivin testaus- ja ennaltaehkäisytyötä. Tänä vuonna vietetään nykyisen Hiv-tukikeskuksen 30-vuotisjuhlia ja sen kunniaksi järjestetään julistenäyttely Tampereella, Helsingissä ja Oulussa. Tampereen näyttely on osa Pirkanmaan Priden ohjelmistoa ja se järjestetään Työväenmuseo Werstaassa 7.-22.6.2016. Näyttelyssä on esillä 29 erilaista julistetta hiv-työn 30-vuotisen historian ajalta. Hiv-tukikeskuksen omien julisteiden lisäksi näyttelyssä nähdään muun muassa Maailman aids-päivän toimikunnan, Suomen Punaisen Ristin ja Lääkintöhallituksen julisteita.\nHiv-tukikeskuksen 30-vuotisjuhlavuoden julistenäyttely tuo esiin, miten hiv-valistusta on vuosien varrella tehty monenlaisin keinoin. Ihmisiä on peloteltu kuolemalla ja sairauden taakalla, toisaalta kondominkäyttöä on pyritty edistämään humoristisilla ja joskus provosoivillakin viesteillä. Hiv-työn asiantuntijat ovat olleet eturintamassa rikkomassa seksiin ja seksuaalisuuteen liittyviä normeja ja tabuja. Tärkeässä roolissa on ollut hiviin ja hiv-tartunnan saaneisiin kohdistuvien ennakkoluulojen ja syrjinnän vastainen työ. Siitä esimerkkinä Maailman aids-päivän toimikunnan juliste vuodelta 2003, jossa presidentti Tarja Halonen on mukana kampanjoimassa hiv-tartunnan saaneiden yksinjäämistä ja syrjintää vastaan.\n- Näyttelyyn on valittu mahdollisimman monipuolinen kattaus erilaisia julisteita. Varhaisimmissa julisteissa puhutaan vielä aidsista ja eloonjäämisestä. Myöhemmissä kampanjoissa on keskitytty muun muassa hiv-testauksen ja kondominkäytön edistämiseen sekä matkailijoiden hiv-tartuntojen ennaltaehkäisyyn. Myös miesten välistä seksiä käsitellään useissa julisteissa, koska hiv koskettaa erityisesti miehiä, joilla on seksiä miesten kanssa, kertoo Hiv-tukikeskuksen Tampereen toimipisteen suunnittelija Katariina Huuhka.\nTervetuloa näyttelyn avajaisiin ti 7.6.2016 klo 16.00.\nPaikalla Tampereen näyttelyn vastaava suunnittelija Katariina Huuhka Hiv-tukikeskuksesta\nAukioloajat: ma suljettu | ti-su 11-18\nOsoite: Väinö Linnan aukio 8, 33210 Tampere\nPuh. 0207 465 754\nYksinäisyys sattuu enemmän kuin hiv. Juliste. Maailman aids-päivän toimikunta, 2003.\nIt's a jungle out there. Use a condom. Hiv-tukikeskus & Kilroy, 2015\n4. Aids-tukikeskus, 1990-luku.pdf\n1. Laakintohallitus, 1980-luku.pdf\n11. Maailman aids-paivan_toimikunta, 2003.pdf\n14. Suomen Punainen Risti, 2004.pdf\n28. Hiv-tukikeskus_Kilroy, 2015.pdf


Vaellusturinat II :: Näytä viesti - Rogaining\nVaellusturinat II Foorumin päävalikko\t Muut lajit Rogaining\nKirjoittaja Viesti Viestin aihe: Rogaining\nKuinka moni palstalaisista on kokeillut rogainingia?\nKyseessä on joukkuelaji (2-5 henkilöä), jossa yritetään etsiä määräajassa mahdollisimman monta rastia. Lajilla ei ole suomenkielistä nimeä, mutta retkisuunnistus on ehkä parhaiten kuvaava suomennos.\nLajissa painottuu reitin suunnittelu, sillä rasteista saat eri pistemääriä ja muuten ratamestari pyrkii laatimaan optimireitin laatimisesta mahdollisimman haastavan.\nRogainingin "perusmatka" on 24 tuntia, mutta useimmin järjestetään 3–8 tunnin kisoja. Kilpailut eivät ole erityisen vakavia tapahtumia, vaan useimmille pikemmin nauttimista luonnossa liikkumisesta. "Aikuisten aarteenetsintöjä", kuten eräs osallistuja kuvasi. Pisteiden keräämisessä on nimittäin jotain samaa koukuttavuutta kuin Pokemon Go:n kaltaisissa peleissä.\nSeuraava rogaining-tapahtuma Suomessa on 3.3. Nuuksiossa järjestettävä Nuuksion talvipäivä -rogaining. Lisää löytyy Rogaining Finlandin kalenterista?\nRogainingin erikoinen nimi tulee sen perustajien nimien alkukirjaimista. Rod Phillips, Gail Davis ja Neil Phillipsin laativat lajin ensimmäiset säännöt 1970-luvulla australiassa.\nSuunnistusmuodolla, jossa käydään rasteilla vapaavalintaisesti niiden pistearvoja keräten, on suomenkielinen nimi: pistesuunnistus. Nimi on paljon vanhempi kuin Australian rogaining. Pistesuunnistus ei määrittele kilpailumuotoa niin tarkasti.\nOlen eri yhteyksissä kilpaillut pistesuunnistuksessa, en rogainingissa. Sen verran olen ollut järjestelyssä mukana, että olen kummastellut yhtä asiaa. Rastien käyntijärjestyksen suunnittelua ei lasketa suoritusaikaan. Se poistaa suorituksesta erään taitoelementin ja tekee lajista fyysisemmän kuin monet muut pistesuunnistuksen muodot. Mutta olen rogainingin harrastajien kanssa keskustellessa saanut käsityksen, että sen on tarkoituskin olla enemmän fyysinen kuin taitolaji. Pitkä suoritusaikakin viittaa siihen.\nEräässä mielenkiintoisessa pistesuunnistuksessa, joka järjestettiin rogainingin tapaan yhteislähdöllä, oli kaikilta rasteilta saatavissa sama pistemäärä. Maksimissaan. Kullakin rastilla ensimmäisenä käynyt sai siltä rastilta maksimipisteet, toinen pisteen vähemmän, jne. kunnes viimeisenä käynyt kilpailija yhden pisteen jos kaikki kilpailijat rastilla kävivät. Saattoi taktikoida mille rasteille pyrkii kärkipäässä. Lähelle vai kauas. Tämä tapahtuma oli järjestetty paljon ennen Emit-aikakautta. Mitenkä rastillakäyntijärjestys saatiin selville? Jokaisella rastilla oli pohjasta tulpattu sopivan kokoinen sähköasennusputki kiinnitetty pystyyn puunrunkoon. Jokaisella kilpailijalla oli pussillinen korvamerkittyjä prikkoja. Leimaus tapahtui pudottamalla prikka putkeen.\nSuunnistusmuodolla, jossa käydään rasteilla vapaavalintaisesti niiden pistearvoja keräten, on suomenkielinen nimi: pistesuunnistus.\nJep, suunnistajat ovat pistesuunnistaneet jo pitkään. Kyseessä ei kuitenkaan ole rogainingin tapaa erillinen laji, vaan sunnistuksen alalaji, jossa ei kilpailla säännöllisesti.\n...olen ollut järjestelyssä mukana, että olen kummastellut yhtä asiaa. Rastien käyntijärjestyksen suunnittelua ei lasketa suoritusaikaan.\nTotta, tuo on yksi piirre, joka erottaa sen perinteisestä pistesuunnistuksesta. Mutta vaikka suunnitteluaikaa onkin, niin se on rajattu eikä aikaa yleensä ole tarpeeksi. Suunnittelunopeus siis vaikuttaa suoritukseen, vaikka sen osalta tulekaan yhtä hoppu kuin pistesuunnistuksessa.\nRogaining eroaa tavallisesta suunnistuksesta siinäkin, että kartat ovat yleensä peruskarttatasoa. Tämä tekee suunnistamisesta hyvin erilaista, kuten sinäkin hyvin tiedät. Sanoisin, että suunnitteluaika ei helpota suunnistamista kovin paljon. Sen sijaan käytetty karttatyyppi ja tyypilliset rastipisteet (yleensä varsin selkeitä, jopa helppoja) helpottavat. Ja tietysti sikäli vaikeuttavat, että tarkkuus on heikompi.\nAloitin Rogainingin Hailuodon 24 h kisoista joitain vuosia sitten. Hareastesuunnistajana jäin koukkuun heti. Laji on siitä mukava että siinä pääsee tutustumaan kisapaikan mielenkiintoisiin kohteisiin ja näkymiin. Monet vuodet kävelimme koko kisan mutta sittemmin olemme aloittaneet tasaisen juoksun, mikä on jo nostanut sijoituksiakin 10 sakkiin.\nPitkät 24 h reissut taitaa jäädä jatkossa pois ohjelmasta, sillä niistä toipuminen irtoavine kynsineen vie mielestäni kohtuuttoman kauan. Tampereella järjestettävä 8 h Yö rogaining on just passeli aika tälle harrastukselle. Tuon ajan jaksaa tälläinen sohvaperunakin juosta melkein putkeen. 😅\nRogaining MM Kiilopäällä 2015 Reissu Pete Yleisiä retkeilyyn liittyviä sekalaisia asioita 15 07.08.2015 23:06


Uutiset - Page 3 of 3 - TOTAL YIN®\nOpettajaesittelyssä Kreeta Ranki\nOlen opettanut joogaa säännöllisesti vuodesta 2014 lähtien. Vuodesta 2017 joogan opettaminen on ollut päätyöni. Minua kiehtoo joogan mukauttaminen erilaisiin tilanteisiin ja erilaisille kehoille. Siksi ohjaan myös erikoisryhmiä, kuten mielenterveyttä tukevaa joogaa, äiti-vauva -joogaa ja äitiysjoogaa. Joogan filosofia on lähellä sydäntäni ja opetan sitä jooganpettajakoulutuksissa.\nyinster, 5 kuukautta 5 kuukautta sitten\nyinster, 5 kuukautta 2 kuukautta sitten\nLoppuuko yinjoogatunti aina liian aikaisin? Tahtoisitko viipyillä joogamaton syleilyssä ja asanoiden äärellä vielä paljon pidempään? Nyt olisi mahdollisuus nauttia yinjoogasta koko sielullaan, kun Jouni Hallikainen saapuu Helsinkiin ohjaamaan neljän tunnin Total Yin -harjoituksensa. Total Yin on erikoispitkä yinjoogaharjoitus kaikilla kehoa Lue lisää…\nJoogaopettaja Jouni Hallikainen kiertää vielä joulukuun puolivälissä Länsi-Suomessa levittämässä yinjoogan lempeää sanomaa. Jouni pitää kahden päivän sisällä neljä työpajaa seuraavilla paikkakunnilla: Pori (La 14.12. alk. klo 11.00. @hyvinvointicenter) Tampere (La 14.12. alk. klo 16.00. @joogapaikka) Kokkola (Su 15.12. alk. klo Lue lisää…\nBlack Friday ja Bernie Clark\nYinjoogan yksi suurimmista, tunnetuimmista ja parhaista opettajista, Bernie Clark tarjoaa yhteistyössä Yoga Internationalin kanssa verkkokurssiaan tarjoushintaan.\nTriyoga sai haastatteluun itsensä Paul Grilleyn. Tunnin mittaisessa, joogasivistystä henkivässä keskustelussa Paul kertaa yinjoogan historiaa, kumoaa yinjoogaan liittyviä väärinkäsityksiään ja puhuu taas kerran anatomisten eroavaisuuksien ymmärtämisen tärkeydestä. Lisäksi asiaa liikeradoista, yinin ja yangin tasapainottaisesta ja siitä, kuinka väärään joogamaailmassa on Lue lisää…\nTOTAL YIN -sivustolle on kerätty asiaa yinjoogasta ja sen ympäriltä. Tavoitteena on saada jatkuvasti lisää tuoretta aiheeseen liittyvää materiaalia, jotta pystymme kaiken aikaa palvelemaan kattavasti kaikkia yinjoogasta kiinnostuneita.\nyinster, 6 kuukautta 2 kuukautta sitten


Tiistaikirje no 1 » MySipoo\nTiistaikirje no 1\nfredag 28 september 2018 - 15:48 | 1 Kommentarer\nKirjoitan teille nyt ensimmäistä kertaa, mutta toivon, että meistä tulee vähitellen tuttuja ja joidenkin kanssa jopa ystäviä.\nOlen kirjoitellut kirjeitä ja kortteja siitä saakka, kun kynä on pysynyt kädessä. Edelleenkin kirjoittaisin mieluiten kynällä ja paperille, mutta tekniikka vyöryy eteenpäin ja on ollut pakko opetella viestimään sähköisillä välineillä. Vielä kymmenen vuotta sitten minulla oli hyvä ystävä, Bestis, jonka kanssa kirjoittelimme oikeita kirjeitä viikottain, parhaimpina jopa pari kertaa viikossa. Tätä kirjeenvaihtoa jatkui viisikymmentä vuotta! Kun hän kymmenen vuotta sitten vaihtoi hiippakuntaa, miehensä toi minulle matkalaukullisen vanhoja kirjeitäni... riittää siinä lukemista ja muistelemista!\nNäistä sähköisistä kirjeistä ei välttämättä jää mitään jälkeä vaan se katoavat meidän mukanamme. - Onneksi en ole historiantutkija. Voisi olla turhauttavaa yrittää etsiä bittiavaruuteen hukkuneita tietoja. Ja sekin on tietysti ikävää, että vanhempi ikäluokka, ei ainakaan kaikki, ole pysyneet näillä digirattailla niin hyvin, että toimiminen tässä maailmassa olisi vaivatonta. Silloin voi elämästä jäädä puuttumaan jotain tärkeääkin.\nEsittelyssä kerroin, että olen nuori sipoolainen. Muutimme tänne Helsingistä, kun totesimme muutaman rivitalovuoden jälkeen, ettei omakotiasuja muuksi muutu. Oltiin aiemmin asuttu omakotitalossa 23vuotta.Rivitalossa huomattiin, että oltiin ainoita, jotka jotain talon eteen tekivät ja kun ei nyt kuitenkaan oltu ajateltu eläkepäiviämme talkkarina ja isännöitsijänä viettää, niin päätimme palata omakotitaloon. Kun Helsingistä ei löytynyt sopivaa, laajennettiin vähän etsintäaluetta ja sitten Talmassa tärppäsi: hyvä talo, kunnon tontti jne. Rehellisesti sanottuna hiukan oli perhosia mahanpohjassa kun kaupat oli tehty. Paljasjalkaiselle stadilaiselle ei ole ihan yksinkertaista ruveta sipoolaiseksi! Sipoohan on kehä kolmosen väärällä puolella ja eikö siellä ole susiakin? Sibbo Vargarna, tuli heti mieleen…\nKun mahdottomalta tuntuvasta pimeydestä selvittiin kevääseen, alkoi Talma esitellä parhaita puoliaan. Pää oli täynnä kaikenlaisia suunnitelmia niin pihan kuin talonkin kanssa ja asuminen täällä alkoi tuntua aina vaan mukavammalta.\nMeillä oli pihassa kaksi tarkastuskaivoa, joiden kannet ja osin runkokin olivat selvästi koholla pihatasosta. Olimme todenneet ne vaarallisiksi sekä autolle että ihmisille… jos ei katsonut jalkoihinsa, tapaturman vaara oli koko ajan läsnä. Olin jo ruvennut suunnittelemaan, miten ne peitettäisi niin, että niihin ei vahingossa törmäisi. Sitten yhtenä päivänä mieheni, joka on lähes kuuro, oli laittamassa takapihan puihin muutamaa lintupönttöä, kun minä päätin kipaista viemään roskat. Roska-astia oli talon yhden nurkan takana ja ne tarkistuskaivojen kannet jäivät mukavasti siihen kulkureitin viereen. Piha oli sorapiha ja kuinka ollakaan, tossuni alle jäi jostain joku tai ehkä useampikin pyörivä kivi, ja tasapainoni horjahti. Yritin korjata sitä toisella jalalla, mutta tossun kärki osui kaivonkanteen ja niin tein komeassa kaaressa mahalaskun niiden kahden rautaisen kannen päälle. Siinä sitten mietin, miten tällainen xxl-kokoinen daami siitä ylös nousee… polvet eivät kestäneet hiekkaa mitenkään… eli polvilleni en voinut nousta. Mistään ei saanut mitään tukea, että olisi voinut jotenkin vetää itsensä ylös… sain sitten jotenkin kieriteltyä itseni istuma-asentoon ja istuin siis keskellä pihaa haaraistunnassa ja mietin, miten saisin mieheni havahtumaan, että tarvitsisin vetoapua.\nOlin joskus nuorena tyttönä opetellut viheltämään niin, että pistin sormet suuhun ja sitten kova puhallus. Sitä olin joskus ennenkin käyttänyt, kun piti saada mies reagoimaan.. eli, sormet suuhun ja kova vihellys! – Ei mitään reaktioita. Uusi yritys. Sen seurauksena tien toisella puolella aitauksessa olevat ponit ryntäsivät kaikki aidan viereen, joku niistä intoutui vielä hävyttömästi hirnumaan! Siinä vaiheessa en enää voinut kuin nauraa ääneen… ponit hirnuvat aidan takana ja mamma nauraa vedet silmissä haaraistunnassa keskellä pihaa… tunsin todella olevani tukevasti maalla ja maassa!\nKun pöntöt oli laitettu puuhun, mies tuli pihalle ja katsoi hölmistyneenä minua: ”Mitä ihmettä sä siellä teet?”… No, sain vetoavuksi kaksi kättä ja pääsin nousemaan tolpilleni. Siitä alkoi kaivonkansien piilottamisprojekti, joka valmistuikin suhteellisen nopeasti. Nyt ei kukaan enää telo itseään kaivon kansiin!\nNyt kun on jo muutamia vuosia asuttu Sipoossa, voin käsi sydämellä sanoa, että tunnen olevani täällä KOTONA isoilla kirjaimilla. Yhtään sutta en ole täällä nähnyt. Ilves kylläkin juoksi yhtenä päivänä auton edestä tien yli ja kettukin on käynyt moikkailemassa joskus tuolla takapihalla. Ja komea kettu onkin!\nSitä paitsi, täällä asuvat ihmiset ovat ihan omaa luokkaansa! Väitän, että keskimääräistä ystävällisempiä . Kunta tiedottaa asioista tehokkaasti ja kokemukset kaikista sen palveluista ovat toistaiseksi olleet positiivisia. Olen kuullut aika usein sanottavan, että on lottovoitto syntyä Suomeen ja pohjoismaihin. Minun mielestäni on todellinen Jackpot asua Sipoossa.\nPS. Ensi tiistaina mietitään, miksi ikäihminen ei syö\nKirje Sipoo maalle huumoria\n02.10.2018 21:41 (2 månader sen)\nTervetuloa Sipooseen Seniorityttö. Täällä ystävälliset ponit ja hevoset toivottavat ihmisen tervetulleeksi nauraa hirnumalla. Minäkin tuoreena kuskina pöllähdin ojaan talvella ja heti oli siinäkin hevonen nauramassa ja ylös ojasta vetämässä. Ihania Sipoon vuosia sinulle


Lappset Group haluaa liikevaihdon 100 miljoonaan, Kiinassa ja Yhdysvalloissa valttina Pipsa Possu -puistot | Talouselämä\n20.3.2019 16:01 päivitetty 21.3.2019 16:56\nLappset Group odottaa kasvua etenkin teemapuistoliiketoiminnasta. Ensimmäisen Pipsa Possu -puisto valmistui Kiinan Shanghaihin viime vuoden lokakuussa.\nLeikkivälineet. Lappset Groupin toimitusjohtaja Tero Ylinenpään mukaan yhtiön liikevaihto kasvoi vähän enemmän kuin yhtiössä odotettiin. Jouni Porsanger\nLeikkipuistoistaan tunnetun Lappset Group -konsernin liikevaihto kasvoi voimakkaasti tilikaudella 2018. Liikevaihto nousi 63,5 miljoonaan euroon, mikä oli 25 prosenttia enemmän kuin tilikaudella 2017.\nToimitusjohtaja Tero Ylinenpään mukaan 25 prosentin kasvu oli piirun verran suurempi kuin oli odotettu.\nVoimakkaan kasvun taustalla oli hyvin vetäneiden markkinoiden lisäksi keskittyminen teemapuistoihin ja uudet aluevaltaukset Pohjoismaissa. Suomen ja Ruotsin markkinoilla Lappset on lähtenyt mukaan esimerkiksi ylipainehalli- ja jalkapallokenttätoimintaan.\nLiikevoittotavoite jäi saavuttamatta\nTilikaudella 2018 Lappsetin liikevoitto oli 2,9 miljoonaa euroa. Se on 0,2 miljoonaa euroa vähemmän kuin konsernin liikevoitto vuonna 2017.\n"Hiukan jäimme omista kannattavuustavoitteistamme", Ylinenpää sanoo.\nTavoitteista jääminen johtuu Ylinenpään mukaan henkilöstökulujen kasvusta ja urakoinnin kannattavuusongelmista.\n"Emme ole pelkästään valmistava, vaan myös suunnittelemme ja urakoimme. Se vaatii enemmän ihmistyövoimaa", Ylinenpää kertoo.\nLappset esimerkiksi suunnittelee ja urakoi teemapuistoja. Viime vuonna yhtiö teki ison strategisen käänteen, kun se aloitti kumppanuuden Merlin Entertainments’in kanssa. Merlinin kohteet ovat Kiinassa ja Yhdysvalloissa, eikä Lappsetilla ollut aiemmin omia yhtiöitä siellä.\n"Perustimme yhtiöt, ryhdyimme nopeasti kasvattamaan uusia alihankkijoita ja urakoimaan kohteita. Tiesimme, että se oli riskialtis päätös. Oppirahoja on maksettu, mutta olemme nopeita oppimaan", Ylinenpää sanoo.\nTavoitteena 100 miljoonaa\nTällä tilikaudella Lappset tavoittelee 31 prosentin liikevaihdon kasvua. Ylinenpää uskoo kasvun jatkuvan myös vuonna 2020.\n"Haluamme, että 100 miljoonaa menee rikki 2020", Ylinenpää kertoo.\nToimitusjohtaja odottaa kasvua etenkin teemapuistoliiketoiminnasta, sillä Merlin-kumppanuuden myötä Lappset suunnittelee ja toimittaa useita Pipsa Possu-teemaisia puistoja Kiinaan ja Yhdysvaltoihin.\nLappset on kertonut kasvusuunnitelmistaan aiemmin Kauppalehdessä.\nViime vuoden lokakuussa Lappset sai valmiiksi ensimmäisen Pipsa Possu -puistonsa Kiinaan Shanghaihin. Yhdysvaltoihin ensimmäinen Pipsa Possu -puisto valmistui tämän vuoden tammikuussa. Toinen valmistuu Yhdysvalloissa näinä päivinä.\nPipsa Possu -puistojen lisäksi Lappset -konserni on toteuttanut aktiviteettipuistoja myös muille teemoilla ja ilman Merlin-kumppanuutta. Hollannissa on Lappsetin suunnittelema ja urakoima Mattel-puisto, jonka hahmoista suomalaisille ovat tuttuja ainakin Tuomas Veturi ja Puuha Pete.\n"Tarkoituksemme on olla ainutlaatuisia. Mielestämme olemme onnistuneet siinä niillä alueilla, joilla olemme kasvaneet. Uskon, että pystymme jatkamaan sillä tiellä", Ylinenpää sanoo.\nLisää työntekijöitä Suomeen\nHenkilöstö kasvoi vuonna 2018, jolloin työntekijöitä oli yhtiön palveluksessa keskimäärin 398. Vuonna 2017 vastaava luku oli 333. Kasvu jatkuu Ylinenpään mukaan kuluvallakin tilikaudella.\nYlinenpään kertoo, että tänä vuonna Suomeen palkataan 50–60-työntekijää lisää. Esimerkiksi suunnitteluun ja projektipuolelle tarvitaan lisää työvoimaa.\n"Painopiste on Suomessa, vaikka toiminta on hyvin globaalia, koska suunnittelu ja projektijohto keskittyy Suomeen."\nLappset on suomalainen yhtiö, joka valmistaa leikki- ja liikuntavälineitä sekä suunnittelee ja urakoi teemapuistoja kymmenissä maissa.\nKonserniin kuuluu 15 yhtiötä yhdeksässä eri maassa. Jälleenmyyjiä on lähes 60 maassa.\nIkäheimon suku omistaa enemmistön Lappsetista. Lisäksi useita yrityksen avainhenkilöitä on yhtiön pienomistajina.\nLappset lopetti Angry Birds-teemapuistojen valmistamisen – Tilalle tulivat muun muassa Muumit ja Puuha-Pete


Palvelut – Quality Hotel Sarpsborg\nQuality Hotel™ Sarpsborg Sarpsborg , Norja\nQuality Hotel Sarpsborg sijaitsee 50 minuutin päässä Oslosta ja se on yksi Norjan suurimmista perhe- ja kongressihotelleista. Perheet voiva leikkiä Superlandissa ja Badelandissa. Kokousvieraat voivat kokoustaa modernilla otteella.\nAamiainen on paras aloitus päivälle. Hotellimme aamiaisbuffetti sisältää monia herkullisia ruokia sekä myös hyvän valikoiman ekologisia vaihtoehtoja aamiaislautasellesi.\nSunnuntai: 06.30 - 10.30\nMeillä on suuri pysäköintipaikka aivan hotellin ulkopuolella, jossa on tilaa 500 autolle. Pysäköinti on maksuton 1 tunnin ajan, tämän jälkeen veloitus noin 15 NOK per tunti ja 60 NOK per vuorokausi, kun pysäköinti on jatkuvaa. Jos ajat ulos pysäköintipaikalta ja palaat sinne takaisin, veloitus alkaa uudestaan.\nMaksu suoritetaan Oneparkille, ja heidän automaattinen pysäköintijärjestelmänsä rekisteröi auton sisään- ja ulosajon yhteydessä. Maksu suoritetaan sovelluksen kautta tai ulkona olevalla automaatilla.\nPidä itsesi kunnossa myös matkalla ollessasi. Hotellimme moderni kuntosali, Family Sports Club, on varustettu monipuolisilla kuntosalilaitteilla. Kuntosalin käyttö on sinulle hotellimme vieraana maksutonta. Sisäänpääsy kuntosalille: Ota yhteyttä vastaanottoon.\nSuperland-aktiviteettikeskuksessa sijaitsevan Velvet Spa -kylpylän mielenkiintoinen ja vaihteleva hoitomenu tarjoaa yli 100 erilaista spa-/kauneushoitoa, jotka keskittyvät näkyviin tuloksiin ja ylelliseen spa-elämykseen.\nLue lisää Velvet Spasta täältä.\nQuality Hotel Sarpsborg toivottaa myös lemmikkisi tervetulleeksi. Lemmikkieläimen majoituksesta veloitamme huonehinnan lisäksi 250 NOK/vierailu. Muistathan mainita huonevarauksen yhteydessä lemmikkieläimestäsi, jotta voimme varata teille sopivan huoneen. Opaskoirat majoittuvat meille ilmaiseksi asianmukaista dokumenttia vastaan.\nJokaisessa hotellihuoneessa ja yhteisissä tiloissa on maksuton, langaton internet-yhteys. Saat muodostettua internet-yhteyden joko noutamalla tunnukset vastaanotosta tai käyttämällä Nordic Choice Club -jäsennumeroasi. Meiltä voit lainata myös tietokonetta tarvittaessa. Lainatietokoneen löydät aulasta, hissin vierestä.\niPod- & iPhone-liitäntä televisioon


Mies Etsii Miestä Bordelli / Hieronta\nHot anime porno kajaani suomi\nTreffit haku penispumppu\nDec 31, 2017 / By : Ricarda Dalessandro / Category : Tantra-hieronta Maarianhamina\n.. maaliskuu Suomalaiset miehet saivat majoittua Bonanzassa naisten ole rikos tulla vaikkapa Venäjältä Suomeen etsimään ystävää tai jopa aviomiestä. lokakuu Dortmundilainen ilotalo on nimeltään Bordoll, yhdistelmä bordellista ja dollista, nukesta. bordelliin - vuotias Bella: ”Nautin siitä, että saan antaa miehille nautintoa” . Monacon Charlene kuvattiin tanssimassa mysteerimiehen kanssa Pohjanmaalla etsitään kadonnutta Kennetiä 50 etsijän voimin. Saksassa koulutuksesta eilen palanneet miehet bordellissa . täynnä näitä ukm ( ukkomies) nimimerkkejä, siellä sitten etsitään munaa perseen ja suun täydeltä.\nheinäkuu Lukiotyttö etsii mies seuraa Ekat treffit ja nainen ottaa suihin kuumat seksitreffit blondin kanssa kiimainen nainen etsii miestä. Seksivideot. Bell ohjasi Packardin jalkakäytävän reunaan ja etsivät työnsivät miehen auton »Kaupunginvaltuutettu William T. Foley, aiemmalta nimeltä 'Bordelli-Bill', mikä. Seksi satinproject.eu on Suomen suurin aikuisviihdesivusto ja interatiivinen seuranhakusivu. satinproject.eu on nopea ja kuuma kanava seuran saamiSeksi. Mies etsii.


Aktiivinen aikuinen, Tea -\nHALUAN LÖYTÄÄ VAPAAN TEON\nJotkut sanovat, että olen rauhallinen ihminen, mutta omasta mielestäni olen jopa hieman impulsiivinen tunneihminen. Menen joskus asioiden edelle. Kenties työ graafisena suunnittelijana muokkaa, olen tottunut kiireisiin aikatauluihin. Mutta kirjani luen hitaasti. Tykkään pysähtyä kiinnostavien ajatusten ympärille pohtimaan.\nTaide on aina ollut minun juttuni. Ja kyllä minulla alan opintojakin on, mutta se mikä nuorena oli luontevaa, ehkä katosi hetkeksi. Nyt olen innostunut taiteen tekemiseen uudelleen, ilman kontrollia tai tarvetta miellyttää. Haluan löytää taiteesta vapaan teon, sen saman, jonka tunsin kun lapsena maalaistalossamme työnsin matot syrjään tuvassa ja tanssin omaa tanssiani.\nKun parikymppisenä opiskelin Tukholmassa taidekoulussa, pääsin isäntäperheeni tanssivan tyttären kautta seuraamaan Tukholman kuninkaallisen baletin aamuharjoituksia ja treenaamaan krokipiirustusta. Vannon, että pystyin jopa fyysisesti tuntemaan heidän liikkeensä samalla, kun ikuistin nopeilla vedoilla piirustuslehtiööni asentoja ja käsien herkkiä kaaria. Nyt aikuisbaletin harrastajana tunnistan nuo liikkeet ja haaveilen, että oma kehoni asettuisi piirrosteni asentoihin.\nNyt aikuisena tanssinharrastajana tunnistan nuo liikkeet ja haaveilen, että oma kehoni asettuisi piirrosteni asentoihin.\nTanssiharrastuksen myötä kannan itseni mielestäni kauniimmin. Sekä kiropraktikkoni että osteopaattini ovat kehuneet muutosta 25 vuotta istumatyötä tehneen kehossa. Pidän myös itse muutoksesta, sillä tunnen kehoni nykyään enemmän omakseni. Erilaiset liikesarjat jäävät lihasmuistiin paremmin ja olen huomannut myös normaalissa muistissa sekä vireystilassa positiivista muutosta. Kaiken keskiössä on harrastamisen riemu omassa aikuisryhmässämme, jossa olemme kaikki aloittelijoita. Voimme hassutella ja heittäytyä turvallisten raamien sisällä. Vaikka otammekin vakavissamme tekniikan opetuksen, on ilmapiiri rento ja vapautunut.\nOlen iloinen, että aloitin tanssiharrastuksen. Olen onnellinen omassa arjessani.\nTea 53 v., visuaalisen alan yrittäjä, äiti, tanssinharrastaja.


Maitorahka | Martat\nMaitorahka eli rahka valmistetaan hapattamalla maitoa maitohappokäymisen avulla. Kun maitorahkasta vielä poistetaan valmistuksen aikana nestemäistä heraa, rahka saa sille tyypillisen kiinteähkön ja samettisen pehmeän rakenteen. Lainsäädännöllisesti maitorahka luetaan juustoihin.\nMaitorahka sopii monipuolisesti käytettäväksi osana ruokavaliota. Se soveltuu hyvin nautittavaksi sellaisenaan esimerkiksi marjojen ja hedelmien kanssa. Maitorahkasta valmistuvat myös maistuvat jälkiruoat, leivonnaiset ja smoothiet.\nMaitorahka säilyy viileässä hyvin. Kaupassa myytäviin tuotteisiin merkitään parasta ennen -päivämäärä, mutta asianmukaisesti viileässä säilytettyjä, aistinvaraisen arvioinnin jälkeen moitteettomaksi todettuja ja parasta ennen-päiväyksen hiljattain ylittäneitä tuotteita voi kuumennettuna käyttää esimerkiksi leivontaan.\nRasvaton maitorahka on oiva proteiinin lähde.\nKatso tästä reseptimme, joissa käytetään rahkaa.